Aeromagazin broj 13\nRuski helikopter Mi-24 HIND je već dugo vreme udarna pesnica vojske za uništavanje tenkova i oklopljenih ciljeva na zemlji. Snažno naoružan, zaštićen jakim oklopom za pilota i pilota-operatera naoružanja u tandem kabini, on ujedno predstavlja i idealnu platformu za dalju modernizaciju i usavršavanje. Jedna od tih modernizovanih verzija, koja je ponuđena i kupcima izvan Rusije, jeste borbeni helikopter Mi-35, odnosno Mi-35M. To je helikopter takođe namenjen prvenstveno za protivoklopnu borbu, pa s pravom nosi naziv "helikopter-topovnjača". Piše Goran Ćupović.\nSistem S-300PMU predstavlja mobilni višekanalni raketni sistem PVO, namenjen za zaštitu vitalnih državnih industrijskih i vojnih objekata (PVO teritorije) od masovnih napada iz vazdušnog prostora avijacijom, krstarećim i balističkim raketama, u uslovima jakih aktivnih i pasivnih elektronskih smetnji. Na nepripremljenom položaju je spreman za dejstvo u roku od 5 minuta. To je pravi temelj za formiranje pouzdanog sistema PVO. Slavko Pokorni analizira ovaj sistem, koji je pobudio je veliki interes u svetu, a kupili su ga Kina i Kipar.\nPojava klasičnih avionskih topova je vezana za period između dva svetska rata, koji je karakterističan po šarolikosti i razmimoilaženju u pogledu vrste naoružanja borbenih aviona. Nakon Drugog svetskog rata, Sovjeti su u naoružanje uveli topove NR-23 i N-37, kojima su bili naoružani avioni MiG-15 i MiG-17. Slobodan Miljanović i Zoran Miljanović opisuju ovaj koncept, koji je nastavljen i na trenutno najboljim ruskim avionia MiG-29 i Su-27.\nLANSIRAJ I ZABORAVI\nAmerikanci su početkom 90-tih godina u naoružanje svog RV uveli raketu vazduh-vazduh AIM-120 (AMRAAM) sa kombinovanim sistemom za vođenje: inercijalnim i aktivno-radarskim samonavođenjem, te ima sposobnost realizacije zadatka po principu "lansiraj i zaboravi". Odgovarajući ruski projektil vazduh-vazduh, koji po analogiji odgovara američkom AMRAAM, je raketa R-77 (RVV-AE), koja ima veži domet i predstavlja kvalitativno nov korak u razvoju projektila vazduh-vazduh srednjeg dometa. Branko Savkić donosi uprednu analizu.\nNATO protiv SRJ\nMISTERIJE NATO-AGRESIJE: Tokom agresije NATO-pakta na SR Jugoslaviju, nesumnjivo da je najteže bilo našim raketašima i radarcima. Oni su morali neprekidno da obezbeđuju podatke o situaciji u vazduhu, a svako njihovo uključenje u rad bi odmah demaskiralo njihov položaj protivničkim sredstvima za elektronsko izviđanje. U takvoj situaciji, otkriti neprijateljske avione, lansirati raketu, i preživeti - bilo je pravo umeće. (M.Siladić)\nU AGRESIJI NA SRJ\nPojedini vojni analitičari su završetak hladnog rata označili kao početak kraja ere strategijskih bombardera. Međutim, već su Yalivski rat 1991. godine, a kasnije sukob u Bosni i najnovija agresija na SR Jugoslaviju, pokazali da su takve tvrdnje preuranjene. Dušan Maoduš i Milan Bajović pišu kako su upravo su pomenuti sukobi pokazali da strategijski bombarderi, zahvaljujući velikom doletu i nosivosti, i dalje predstavljaju nezamenljivo i veoma efikasno borbeno sredstvo.\nPRE 90 GODINA\nJoš u vreme kada je vazduhoplovstvo bilo tek u povoju, čari letenja su privlačile mnoge ljude najrazličitijih profesija. Na ovim našim prostorima, posebnu pažnju zaslužuje jedan pančevački lekar, Dr Vladimir Aleksić. On je daleke 1909. godine konstruisao i izgradio jedrilicu po sopstvenoj zamisli. Njegov prvi let, te iste godine, obezbedio mu je počasno mesto u istoriji jugoslovenskog vazduhoplovstva. Piše: Biserka Isaković.\nVEK NAŠEG VAZDUHOPLOVSTVA\nDvadeseti vek je iznedrio vazduhoplovstvo i ostavio za sobom duboke tragove vazduhoplovnih zbivanja i stvaranja na našim prostorima. Profesor Čedomir Janić, poznati istoričar vazduhoplovstva i direktor Muzeja jugoslovenskog vazduhoplovstva, iznosi jedinstven pogled na sva ova zbivanja - od prvih letova Aleksića i Sarića do pojave Jastreba, Orla, i Super-Galeba, koji su označili ponovni ulazak naših konstruktora i industrije u društvo najboljih.\nNapredak civilizacije donosi, između ostalog, i sve veće zahteve u pogledu transporta roba - ne samo po obimu, nego i po brzini. Jasno je da to vodi sve široj upotrebi vazdušnog transporta i novim konstrukcijama transportnih aviona sve većih krila i sve egzotičnijih oblika. I dok smo osamdesetih godina sa nevericom slušali o ogromnom ruskom transporteru An-224, devedesete su iznedrile jedan novi supertransporter delfinastog oblika - reč je o avionu Airbus A300-608ST Beluga. Piše: Mato Siladić.\nUčešće naše reprezentacije, u dosta suženom sastavu, na Evropskom prvenstvu za vazduhoplovne modelare - juniore, avgusta ove godine u Izraelu, predstavljalo je veliki uspeh samo po sebi. Uprkos svemu, naš takmičar, učenik Ivan Kolić, ostvaruje neočekivan i fantastičan uspeh - osvaja 2 evropska zlata u klasama F-1-B gumenjaci i F-1-J motorni modeli. Intervju sa mladim šampionom je dobila i zabeležila Radmila Tonković.\nSportska padobranska ekipa legendarne 63. padobranske brigade "Nebeske vidre" dosledno nastavlja tradicije i uspehe ranijih generacija padobranske brigade, koji nisu mali. Ukupno su, do 1990. godine, ranije generacije padobranaca osvojile 43 medalje. I, dok vreme teče i generacije sportista se smenjuju, navika pripadnika 63. padobranske brigade da su u vrhu jugoslovenskog padobranstva se ne menja. Piše: Stojan Jović.\nAerodrom "Batajnica" je lociran u Novoj Pazovi, maloj ravničarskoj varoši nadomak Beograda. Upravo na ovoj lokaciji je 1968. godine ponikao aeroklub "Nova Pazova", osnovan na inicijativu vazduhoplovnog entuzijaste Jordana Kovačevića. Od tada pa do danas je kroz sekcije ovog aerokluba prošlo na stotine dečaka i devojčica, zaljubljenika u vazduhoplovstvo i u letelice svih vrsta. Radoje Blagojević i Radmila Tonković pišu o radu ovog kluba.\n+381 (11) 600-720; 670-927 sadržaj --- mi-35 --- aleksić


Severina peva u dnevnom boravku fana! – Tračara\nDa li biste voleli da vam Severina zapeva u dnevnom boravku? Verovali ili ne, ali ta želja ostvariće se jednom od Severininih fanova u Hrvatskoj!\nSeve će 20. oktobra zapevati u kući svog najvatrenijeg obožavaoca – trudna pevačica u saradnji sa hrvatskim Narodnim radijom, organizovala je takmičenje u kome pobednik dobija koncert koji će se održati u njegovoj kući.\nOnom ko dokaže da je najveći fan lika i dela poznate pevačice, sledi koncert, a privilegiju da prisustvuju Severininom intimnom koncertu imaće još 5 prijatelja osobe koja pobedi na takmičenju.\nŠto se uslova tiče, sem što će putem pisama, fotografija, video snimaka, ili na bilo koji drugi originalni način dokazivati ljubav ka Severini, svi potencijalni takmičari treba da zadovolje i još po neki uslov.\n“Od presudne je važnosti da imaš dnevni boravak! I da imaš bar četiri, pet štekera da imamo gde da priključimo struju. I da nisi na 34. spratu bez lifta jer, ipak, reč je o trudnici! Zapravo, najbolje je da nam, zajedno sa dokazom da si najveći fan, pošalješ i ove podatke: ime i prezime, datum rođenja, adresu i fotku dnevnog boravka”, piše na portalu Narodnog radija.\n11. 10. 2011. at 11:56\n11. 10. 2011. at 12:57\n11. 10. 2011. at 13:19\nZanimljiva ideja.Sve pohvele za kreativnost.\nGirl^9(L'o'L)(DRINK TO THAT)\n11. 10. 2011. at 13:36\n┐(‘～`；)┌ ta zena ne shvata koliko je dosadna sa svojim idejama koje smislja bezveze,samo da bi se pisalo i pricalo o njoj u medijima..[-(\n11. 10. 2011. at 16:50\nPosalji da vidi sliku gde nastupa xaxaxaaa\n11. 10. 2011. at 18:52\nZena je vise smorila.. Trudna,povlaci se sa javne scene,oprostajni koncert..pa evo je opet.. Aman zeno skasi se!\nPingback: Severina pevala u dnevnom boravku! | Tračara\nOvako izgleda Rihannin omot!


Objavljeno 4. jan 2009. / 00:00:00\n1066 - Umro je Eduard Ispovednik (Edward the Confe s s or), anglosaksonski kralj od 1042, po kojem su nazvani anglosaksonski pravni običaji, kodifikovani posle njegove smrti - "Leges Edwardi confe s s oris".\n1589 - Umrla je francuska kraljica italijanskog porekla Katarinade Mediči (Catherine, Medicis), ćerka gospodara Firence Lorenca II, koja je posle smrti muža Anrija II (Henri) od 1560. vladala Francuskom kao regentkinja. Uz podršku pape Grgura XIII organizovala je 1572. pokolj hugenota (protestanata) poznat kao Vartolomejska noć.\n1919 - U Berlinu je počeo ustanak predvođen komunističkom organizacijom "Savez Spartaka" s Rozom Luksemburg (Rosa Luxemburg) i Karlom Libknehtom (Liebknećt) na čelu.\n1925 - Guverner američke savezne države Vajoming je postala Neli Tejlor Ros (Nellie Taylor Roš), prva žena guverner u istoriji SAD.\n1928 - Rođen je Zulfikar Ali Buto (Bhutto), predsednik Pakistana(1971-73). Od avgusta 1973. bio je predsednik vlade koja je priznala nezavisnost Bangladeša. U julu 1977. vojnim pučem ga je zbacio s vlasti general Mohamed Zija ul Hak (Mohammad Zia-ul Haq), u martu 1978. osuđen je na smrt pod optužbom da je naredio ubistva političkih protivnika. Obešen je u aprilu 1979.\n1976 - U Kambodži u vreme režima Crvenih Kmera proglašen jenovi ustav kojim je naziv zemlje promenjen u Demokratska Kampućija.\n2003 - Umro je Masimo Điroti (Mašimo Girotti), jedan od najpopularnijih filmskih umetnika u posleratnoj italijanskoj kinematografiji, poznat po ulogama u filmovima Lukina Viskontija "Opsesija", "Smisao" i "Veštice".\n2004 - Vlasti u Kini su naredile da se oko 10.000 cibetki(životinje slične mački) na buvljim pijacama u južnoj provinciji Gvandong ubiju nakon što su genetički testovi pokazali da su one mogući prenosioci smrtonosnog virusa SARS.


Krivična prijava crnogorske policije sumnjiči ovu trojicu za ubistva Barana Damira Hodžića i Adisa Spahića, kao i za otmicu Mileta Radulovića Kapetana, a tužioci su ih ispitivali u prostorijama Tužilaštva za organizovani kriminal u Beogradu.\nSaslušanje je trajalo dva sata, a Belivuk, Miljković i Janković, u prisustvu svojih advokata, negirali su krivicu.\n- Sva trojica su potvrdila svoj identitet, adresu, zanimanje, bračno stanje... - navodi izvor "Novosti".\n- Rekli su da nisu tačni navodi krivične prijave, da nisu učestvovali u ubistvima, ali su odbili da dalje odgovoraju na pitanja Katnića i Čađenovića.\nJake snage Žandarmerije ispred Specijalnog suda, Foto M. Anđela\nInače, saslušanje trojica članova opasne kriminalne grupe, koja se tesno povezuje sa "kavačkim klanom", usledilo je posle zamolnice Crne Gore, koja je u Srbiju stigla 8. novembra. U međuvremenu, sredinom prošlog meseca, Specijalno državno tužilaštvo donelo je rešenje o pokretanju istrage za ubistvo dvojice Barana i kidnapovanje Radulovića.\n- Postoje čvrsti dokazi o učešću ove trojice, ali i odbeglog Radoja Živkovića, u zločinu koji se dogodio 14. oktobra prošle godine u naselju kod Spuža - navodi naš sagovornik.\n- Trojica osumnjičenih su kao razlog odbijanja da odgovore na pitanja, navela to što im nisu predočeni dokazi kojima raspolaže crnogorsko tužilaštvo.\nAdis Spahić, Foto Privatna arhiva\nKatnić i Čađenović nisu imali nikakvih primedaba na to kako se odvijalo saslušanje, kojem su i sami prisustvovali. Ipak, o materijalnim tragovima na kojima počivaju krivična prijava i rešenje o sprovođenju istrage, nisu hteli da govore.\n- Posredstvom "Skaj" aplikacije, crnogorska policija je došla do čvrstih dokaza da su Belivuk i Miljković ubili Hodžića i Spahića, kao i da su oteli Radulovića - objašnjava naš sagovornik.\n- O tome postoje dokazi i u Srbiji. U zaštićenim komunikacijama o tome su direktno govorili Belivuk i Miljković.\nDamir Hodžić, Foto Privatna arhiva\nIstog 14. oktobra, kada su ubijena dvojica Barana, u Beogradu je otet i Lazar Vukićević.\nTog kobnog dana u 19.54, Marko Miljković šalje poruku preko "Skaja": - E, brate, ovo kad smo doživeli, danas je ovo pobeda da pamtimo datum..., a potom nastavlja: - E, Lazo debilu... sada tebe kada ubijemo, ubićemo ti tatu, onda ti ubijamo brata i sve što si poznavao i voleo ikada... znači, tata, brat ti stižu brzo...\nU taj razgovor potom se uključuje i Soprano, odnosno, kako se sumnja, Veljko Belivuk:\n- E, ovde Vepar, druže, gde si, Laki... znaš da će da te biju toliko, znači da moliš da te ubiju, a imaš sreće što mi ovde (Crna Gora prim. aut.) deremo ove glupe Crnogorce, pa ne možemo mi, jer smo se već spremili da drk... k... od Pljevalja do Beograda... Crkni, smrade ciganski, sve ćemo da vas pobijemo, sve, sve, znači tatu i brata ti šaljemo ekspresno.\nU 22.17, istog tog 14. oktobra 2020. godine, Marko Miljković ekipi u Ritopeku šalje novu poruku:\n- Ništa mi draže nema nego što smo Lazu odradili, znači, brate, ja ne mogu da ti opišem, vidi, odrali smo Lazu, odrali smo Kasapa (Hodžić - prim.aut.), odrali smo "zeca" (Spahić - prim. aut.) i evo ga Kapetan i njega ćemo da oderemo za koji dan, znači burazeru četvorka danas, ubili smo ih, i to sve ključni.\nVeljko Belivuk Marko Miljković Mare Damir Hodžić Adis Spahić


Sloga: Radnike pretvaraju u robove i zamorčiće uzete na "lizing" - Novinar.rs\n“Sloga”: Radnike pretvaraju u robove i zamorčiće uzete na “lizing”\nU saopštenju sindikata navedeno je da aktuelna većina u Skupštini Srbije ne bi trebalo da glasa za predložene propise “i da ne staje na stranu krupnog kapitala, svetskih i domaćih tajkuna, koji radnike ovim zakonom posmatraju isključivo kao robove i zamorčiće, a ne neophodne partnere u stvaranju profita”.\n“Dok u Evropskoj uniji udeo agencijskih radnika u ukupnom broju zaposlenih iznosi u proseku 1,6 odsto, u Nemačkoj 2,2 odsto, Srbija na mala vrata uvodi moderni robovlasnički sistem u vidu iznajmljivanja radnika preko agencija putem takozvanog ‘lizinga’ i njihovu međusobnu ‘trampu’, odnosno kao razmenu dobara”, istakla je “Sloga”.\nTaj sindikat je podsetio da je Ustavnom sudu pre tri godine podneo inicijativu za ocenu ustavnosti tada pripremljenog Nacrta zakona o agencijskom zapošljavanju, ali da se sud i dalje ne izjašnjava i tako, kako je ocenjeno, “otvoreno staje na stranu onih koji radnike najbrutalnije iskorišćavaju mimo zakona i Ustava, a koje bi trebalo da štiti”.\n“Svaka priča o tome kako će Zakon o agencijskom zapošljavanju doneti veću sigurnost radnicima i njihovo bolje sindikalno organizovanje je izlizani kliše, koji smo ostetili na svim izmenjenim zakonima, posebno aktuelnom Zakonu o radu, koji je radna prava zaposlenih u Srbiji obezvredio i pokrenuo talase socijalnog egzodusa za boljim životom u razvijene zemlje EU”, navela je “Sloga” u saopštenju.\nPredlog Zakona o agencijskom zapošljavanju Vlada Srbije je prošle sedmice dostavila Skupštini na usvajanje, a njime je predviđeno da radnici mogu da preko agencije budu iznajmljeni poslodavcu pod uslovom da sa agencijom zaključe ugovor na određeno ili neodređeno vreme.\nBroj ustupljenih radnika zaposlenih u radnom odnosu na određeno vreme kod poslodavca ne može da bude veći od 10 odsto od ukupnog broja zaposlenih, ali to se ne odnosi na agencijske radnike koji imaju zaključen ugovor na neodređeno vreme sa agencijom, što znači da poslodavci nemaju nikakvo ograničenje u angažovanju radnika preko agencije sve dotle dok oni imaju ugovor na neodređeno vreme u toj agenciji.\nPosted in EKONOMIJATagged #AGENCIJE ZA ZAPOŠLJAVANJE #RADNICI #SINDIKAT SLOGA\nuto avg 6 , 2019\nSledeći sastanak vlasti i opozicije: Na početku javno, potom u tajnosti Sledeći sastanak predstavnika vlasti i opozicije delom će biti otvoren za javnost, a potom će učesnici razgovarati po “četam […]


Zukorlić: Obrazovanju neophodna temeljna reforma\nNaslovnica Sjeverni Sandžak Novi Pazar Zukorlić: Obrazovanju neophodna temeljna reforma\nPredsjednik parlamentarnog Odbora za obrazovanje Muamer Zukorlić, koji je pripremio Program rada odbora kojim predsjedava i stavio ga na javnu raspravu, ocijenio je da bez ozdravljenja srpskog sistema obrazovanja nema spasa, te da je zato u toj oblasti neophodna temeljna reorganizacija i reforma.\nUkazao je na dosadašnju praksu političara da kada, kako je rekao, dođu na neku poziciju podvuku crtu i kažu da to što su radili njihovi prethodnici ništa ne valja, a da će oni sve da pozlate.\nZa razliku od tih političara, Zukorlić kaže da nije izmišljao toplu vodu, već da je ponuđeni program bazirao na prethodnim strategijama donijetim u oblasti obrazovanja još iz 2001.\nBilo bi, kaže, potpuno besmisleno da se sada kreće sve i ispočetka.\nProgram koji je sačinio kao predsjednik Odbora poslat je na više relevantnih adresa i objavljen je na zvaničnom skupštinskom sajtu.\nOd dana objavljivanja programa traje period javne rasprave od mjesec dana tokom kojeg se svi zainteresovani mogu odnositi kritički prema tom aktu. Mogu se, kaže, odnositi kritički, a mi ćemo na kraju sve sublimirati.\nOčekuje, kaže, i pozitivne ocjene, ali i negativne kritike i sve su one dobrodošle.\nNa ideju da ponudi program došao je pošto su mu, kako je kazao, rekli da to nije učinio niko prije njega.\n“Vjerovatno bi parlament i država preživjeli i bez programa, ali je bolje da ga imamo”, rekao je Zukorlić te dodato da taj program u značajnoj mjeri predstavlja platformu, koju je on priredio\nNapominje da mu je namjera bila da na neki način alarmiran i skrene pažnju stručne javnosti, tijela i pojedinaca, od ministarstva do stručnih savjeta za obrazovanje, na određene probleme.\nNamjera mu je, kaže, bila i da u samom Odboru podigne na viši nivo važnost teme obrazovanja.\nObjašnjava da je tekst programa predložen u nekoj vrsti drafta i bez ambicije da bude nametnut već sa ambicijom da svi dobiju šansu da se o njemu izjasne.\nZukorlić je konstatovao da je obrazovanje u Srbiji talac nekoliko članova i lobija okupljenih uglavnom oko političkih ili interesnih struktura.\nRiječ je, kazao je, o ljudima koji ne žele reforme jer bi one, kako je rekao, ugrozile prije svega njihove privilegije i zato se oni zalažu samo za reformu retorike.\nŽelja Zukorlića je da oživi dobro, a da se odreknemo onog lošeg.\nGovoreći o dualnom obrazovanju, Zukorlić je rekao da je riječ o ambiciji da se znanje pojednostavi i bude u svim segmentima našeg društva.\nObjasnio je i da predloženi program nema ambiciju da bude krovno vezan za skupštinski Odbor, ali da bi išta bilo sprovedeno biće potrebna saradnja sa resornim ministarstvom i naravno svim drugim stručnim tijelima.\nPredsjednik Usame Zukorlić primio delegaciju OSCE-a\n“Novi Pazar za nove poslove”\nH A M A S: 18. Avgusta 2016. At 22:58\nZa 8 godina njegove vladavine do sada je osnovao vise od 3 hiljade unirveziteta i toliko visih skola eto kakve veze ima Erdogan sa obrazovanjem. I zaposlio vise od 12 milijona ljudi! To neradu ne obrazovani nego obrazovani ljudi. Ali ponovo to je tebi nemoguce objasnit!\nxxx 18. Avgusta 2016. At 16:49\nA kad će sproves ono što je zacrto u one knjige što je dijeljio,, Muamer Zukorlić ZA POMIRENJE” kao izborni program.\nMusliman 18. Avgusta 2016. At 18:17\nТи безимени ништа га не слушаш! Човјек лијепо и мудро рече да признаје да је поЧетник и да још учи на искуству старијих колега. И ђе си навалио, сабура мало док се уприличи војводство санџачко, па онда да се лијепо све војводе, па и сердари измире и намире!? 🙂\nMusliman 19. Avgusta 2016. At 15:06\nĆirilični kad ćeš po lekove?\nA ti xxx hajvanu, dje si vido da neko sprovodi program a nema vlast?\nSkupština i taj odbor je zakonodavna a ne izvršna vlast.\nH A M A S: 18. Avgusta 2016. At 14:23\nAferim Sandzacki Erdoane!\nMusliman 18. Avgusta 2016. At 18:11\nКакве везе има Еродоган са образовањем, брате Србине!? Ти си довољно матор да се сјећаш и Стипе Шувара!? 🙂


Kabinet predsednika opštine: PROGLAŠENA VANREDNA SITUACIJA NA DELU TERITORIJE OPŠTINE OPOVO | GLAS OPOVA\nKabinet predsednika opštine: PROGLAŠENA VANREDNA SITUACIJA NA DELU TERITORIJE OPŠTINE OPOVO\nPROGLAŠENA VANREDNA SITUACIJA NA DELU TERITORIJE OPŠTINE OPOVO\nNa predlog Opštinskog štaba za vanredne situacije, predsednik opštine dr Zoran Tasić potpisao je Odluku o proglašenju vanredne situacije na delu teritorije Opštine Opovo, konkretno u K.O. Sakule i delu K.O. Baranda.\nZbog elementarne nepogode izazvane jakim udarima vetra i snežnim nanosima, usled čega je došlo do\nprekida saobraćaja na putnom pravcu Baranda – Sakule, putnom pravcu Sakule – Idvor i na delu teritorije naseljenog mesta Sakule.\nZbog navedenih okolnosti 28.01.2019. godine održana je sednica Štaba za vanredne situacije na kojoj je predloženo predsedniku opštine donošenje Odluke o proglašenju vanredne situacije kako bi se sprečile i otklonile posledice vanrednog događaja i drugih opasnosti po stanovništvo i materijalna dobra koja ne mogu da se spreče i otklone redovnim delovanjem nadležnih organa i službi.\nNalaže se JP „Mladost“ Opovo, da u cilju zaštite ljudi i materijalnih dobara od elementarnih nepogoda preduzme neophodne mere i aktivnosti u cilju sprečavanja i otklanjanja poslednica elementarne nepogode , a u skladu sa odredbama Plana organizacije održavanja lokalnih puteva u zimskom peridu 2018 / 2019. godine za puteve koje održava JP „Mladost“ Opovo, u delu postupanja u vanrednim okolnostima.\nNalaže se i ostalim službama da preduzmu sve neophodne mere u cilju sprečavanja i otklanjanja poslednica elementarne nepogode.\nAugust 17, 2019, 19:01


EasyJet prinuđen da smanji broj današnjih letova | Play Travel\nEasyJet prinuđen da smanji broj današnjih letova\nEasyJet: Otkazuje današnje letove zbog štrajka u Italiji\nBritanska low cost avio kompanija EasyJet odlučila je da danas otkaže više od 50 letova zbog planiranog štrajka italijanskih aerodromskih radnika.\nZa sad su otkazani samo letovi za današnji dan, 18. oktobar 2013., a ne postoje naznake da će do ovakvih promena doći i u narednim danima. Ipak, low cost avio kompanija EasyJet naglašava da su moguća kašnjenja na ostalim njihovim letovima.\nOčekuje se da će štrajk trajati od 13:00 do 17:00, po našem vremenu, a u njemu će učestvovati aerodromsko obezbeđenje, radnici kontole letova i osoblje zaduženo za održavanje aviona i utovar prtljaga.\nAvio kompanija EasyJet zbog toga je morala da otkaže 56 letova u koje ne potpadaju samo oni koji se odvijaju na relaciji do italijanskih destinacija, već i svi koji preleću preko italijanskog vazdušnog prostora i Italije.\nLow cost avio kompanija EasyJet savetuje sve putnike da što redovnije prate status njihovih letova, a u nekim slučajevima je putnicima ponuđen i pun povraćaj novca ili zamena avio karte.\nPredstavnici avio kompanije EasyJet izvinjavaju se svojim putnicima zbog novonastalih problema.


POPLAVE IZ SATA U SAT: U Novom Gradu proglašeno vanredno stanje, vodostaj Une 511 centimetara - IZDVOJENO.ba\nPOPLAVE IZ SATA U SAT: U Novom Gradu proglašeno vanredno stanje, vodostaj Une 511 centimetara\nVojnici Oružanih snaga Bosne i Hercegovine angažirani na pružanju pomoći prilikom poplava u Prijedoru\nObjavljeno 14. Maja 2019. 01:08\nVodostaj rijeke Une u Novom Gradu u 22.00 sata iznosio je 511 centimetara što premašuje kotu redovnih mjera od poplava.\nRedovne mjere zaštite od poplava su na snazi pri vodostaju rijeke Sane od 320 centimetara na mjernom mjestu pumpna stanica Novi Grad, prenosi Srna.\nKad je u pitanju vodostaj rijeke Une, redovne mjere zaštite od poplava na snazi su kod vodostaja 450 centimetara, vanredne na 510, a stanje elementarne nepogode kad vodostaj dostigne nivo 540 centimetara. (Vijesti.ba)\nKritično stanje u Gomjenici, probijen nasip\nPRIJEDOR – Mještani u Prijedoru su ogorčeni jer ponovo doživljavaju isto što su i u maju 2014.godine.\nObustavljena potraga za utopljenim dječakom\nNema nastave u 6 općina\nBANJA LUKA, 14.maja (FENA) – Usljed obilnih kišnih padavina i izlijevanja rijeka sutra će biti obustavljena nastava u svim školama na području Čelinca, Teslića, Novog Grada/Bosanskog Novog, Kostajnice, Prijedora i Kotor-Varoši.\nGornja Liješnica kod Maglaja: Bilo je strašno, voda je poharala selo\nMAGLAJ (AA) – Mještani Gornje Liješnice kod Maglaja iza sebe imaju neprospavanu noć. Nakon obilnih kiša koje su zahvatile cijelu BiH, rijeka Liješnica koja prolazi kroz mjesto Gornja Liješnica nabujala je i poharala selo, kazao je za Anadolu Agency (AA) Nihad Međić, mještanin Gornje Liješnice.\nBANJA LUKA, 14.maja (FENA) – Štab za vanredne situacije grada Banje Luke stavio je van snage odluku o proglašenju vanrednog stanja u šest banjalučkih naselja.\nŠestogodišnji dječak upao u nabujali potok kod Žepča, majka ga nije uspjela spasiti\nJoš nije pronađeno tijelo šestogodišnjeg dječaka koji je upao u nabujali potok kod Žepča. Potraga je za danas obustavljena.\nVojnici OS pomažu u Prijedoru\nVojnici Oružanih snaga Bosne i Hercegovine angažirani na pružanju pomoći prilikom poplava u Prijedoru.\nMinistarstvo odbrane i Oružane snage BiH nastavljaju biti u stanju pripravnosti, kako bi, kao i do sada, bili na raspolaganju civilnim strukturama vlasti i svim građanima BiH.\nUpozorenje na zarazu\nNivo rijeke Željeznice došao do vrha korita\nNivo rijeke Željeznice došao je do vrha korita. Ipak lokalni putevi i njive nisu u opasnosti.\nIako sarajevska naselja Bojnik i Doglodi, koja se nalaze uz Željeznicu, često stradaju prilikom većih padavina, ovoga puta, na svu sreću, nisu poplavljena.\nPut kroz Bojnik je prohodan.\nU Mostaru vjetar oštetio dva automobila\nZbog jakih udara vjetra u jutarnjim satima došlo je do lomljenja stabala koja su u mostarskom naselju Bijeli brijeg na dva automobila prouzrokovala materijalnu štetu, potvrđeno je Feni iz Profesionalne vatrogasne postrojbe (PVP) Mostar.\nIz PVP-a Mostar kažu kako je to bila zasad jedina intervencija tijekom današnjeg dana.\n– Pripadnici PVP-a izašli su na teren, ispilali stabla i pomaknuli ih u stranu te tako oslobodili prolaz i oštećene automobile. Trenutno ne možemo procijeniti o kolikoj materijalnoj šteti se radi, a osim toga nismo imali dodatnih intervencija – kazali su iz PVP-a Mostar.\nOsim vatrogasaca koji su sanirali štetu, na teren je izašla i mostarska policija koja je uradila očevid i procjenu štete.\nEvakuisan Doboj Jug\nPolicija općine Doboj Jug naredila je večeras evakuaciju stanovništva naselja Matuzići čiji su domovi uz rijeku Usoru zbog izlijevanja vode iz korita.\nVanredno stanje u Čelincu\nNabujala Vrbanja je odnijela privremeni pješački most u Čelincu, a oglasile su se i sirene za uzbunu, prenosi Srpskainfo.com.\nPut prema Banjoj Luci je zatvoren.\n@space_geronimo donosi kadrove iz Čelinca #Poplavepic.twitter.com/TV1aEk47zZ\n“Nije dobro. Noćas će biti haos”, ranije je rekao Branimir Milinković iz Civilne zaštite Čelinac.\nU Čelincu su od jutros evakuisane dvije osobe i stoka sa poplavljenog imanja, a jedna osoba je u Čelincu evakuisana jučer.\nZa sada nema preciznih podataka koliko je domaćinstava u ovoj opštini poplavljeno, a ekipe civilne zaštite su na terenu i tvrde da čine sve da spriječe značajnija plavljenja.\nBosna narasla 2 m\nPadavine i do 90 l/m2, neće stati do srijede\n100 pripadnika FUCZ-a stiglo u pomoć u Sanski Most\nZbog kiše koja od jučer pada na području Unsko-sanskog kantona došlo je do porasta vodostaja rijeka Une i Sane, a u toku noći i sutrašnjeg dana očekuje se dodatno povećanje vodostaja. Prema predviđanjima najviše padavina i rast vodostaja Sane i njenih pritoka predviđa se u Sanskom Mostu zbog čega je Federalna uprava civilne zaštite (FUCZ) u ovu općinu uputila svoje timove.\nStotinu pripadnika FUCZ-a sa čamcima, pumpama visokog pritiska, agregatima i ostalom opremom za spašavanje na vodi stigli su u Sanski Most u kome su uspostavili kamp te se stavili na raspolaganje lokalnoj zajednici kako u odbrani od poplava, tako i, ako bude potrebno, i u evakuaciji i spašavanju stanovništva.\nPoređenja radi, 2014. godine, kada su BiH pogodile dotad nezapamćene poplave, rijeka Sana prešla 3,85 metara i bilo je kritično. Danas je Sana već prešla četvrti metar.\nKako su nam kazali spasioci, najteža situacija se očekuje ujutro ok 4 sata, a tokom cijele noći dežurat će se na najkritičnijim tačkama.\nInače, Sabahudin Spahović iz civilne zaštite kazao nam je da je zasad sve pod kontrolom, ali i naglasio da je situacija teška.\nTimovi FUCZ-a od jutros su na terenu i u Općini Usora, gdje se prati stanje koritom rijeke Usore sve do ušća u rijeku Bosnu. Timovi za odbranu od poplava i spašavanje na vodi i pod vodom sa čamcima i potrebnom opremom dežurat će cijelu noć i naredni dan kako bi se spriječilo prodiranje vode u naseljena područja i stanovništvu pružila potrebna pomoć.\nSirene u Sanskom mostu\nSve to je zabrinulo stanovnike ovog grada jer još nisu izblijedila sjećanja na dramatične dane kada je vodena stihija praktično savladala grad.\nPrema prvim informacijama sa terena, jaka kiša uzrokovala je naglo povećanje vodostaja svih mjesnih potoka na ovom području koji se ulijevaju lokalne rječice Liješnicu, Cicmanku i Mladoševićku rijeku. Pod vodom je teren uz lijevu obalu rijeke Liješnice, naselje Hamzići kao i područje oko stadiona Lipić. Teško stanje je i na području naselja Čobe, Kopice i Domislica.\nZbog vodostaja Une opština Dvor zatražila pomoć od Hrvatske\nŠtab Civilne zaštite opštine Dvor zatražio je danas pomoć od Hrvatskih voda i Državnog zavoda za zaštitu i spasavanje zbog porasta vodostaja Une, rekao je Srni načelnik ove opštine Nikola Arbutina.\nArbutina je istakao da voda nije izašla na puteve niti je ušla u objekte, ali da se to može očekivati jer je vodostaj Une od noćas konstantno u porastu.\n“Od Hrvatskih voda tražili smo traktorske pumpe, pijesak, vreće i najlon, a od Državnog zavoda motorne pumpe”, rekao je on.\nPrema njegovim riječima, pijesak i vreće su zatraženi za stanovnike u naseljima Matijevići, Dvor, Zamlača, Unčani i Kuljani.\nArbutina je dodao da su osigurana dežurstva, te da nadležne službe na terenu prate stanje na osnovu čega će biti preduzete potrebne mjere.\nOn je dodao da se u Malom Duboviku izlila rječica Japrica i da se voda približila objektu područne Osnovne škole “Branko Ćopić”, prenosi Srna.\nPrekinuta je nastava u nekoliko škola u bh. entitetu RS zbog obilnih kišnih padavina.\nNa sjednici Štaba civilne zaštite u Sanskom Mostu danas je proglašeno stanje prirodne nesreće. Ovaj potez rezultat je najava da bi ovogodišnje poplave mogle biti veće nego one iz 2014. godine, kada je ovaj grad bio bukvalno pod vodom.\nPrema prognozama Federalnog štaba civilne zaštite i Hidrometeorološkog zavoda FBiH, zbog obilnih kiša vodostaj Sane i pritoka mogao bi rasti do nevjerovatnih 570 centimetara, što je pola metra više u odnosu na vodostaj iz 2014. godine.\nZbog toga su donesene mjere da se krene s izgradnjom odbrambenih nasipa na kritičnom dijelovima oko rijeke Sane. Donesena je odluka da škole sutra ne rade.\nOpćinski načelnik Faris Hasanbegović pozvao je građane da ne stvaraju paniku, ali da budu oprezni. CZ i nadležne službe zbog vanredne situacije radit će 24 sata.\nRijeka Jošavka se, zbog velike količine kiše koja pada, izlila u mjestu Grabovac na magistralni put Čelinac-Prnjavor i zaplavila 20 domaćinstava, saopšteno je iz Civilne zaštite opštine Čelinac.\nJošavka se izlila duž cijelog toka, a saobraćaj na putu Jošavka-Prnjavor je usporen.\nOva rijeka se najvećim dijelom izlila iz korita, ljudi su u pripravnosti, a oko kuća su postavljene i vreće sa pijeskom.\nU toku su radovi na dijelu magistralnog puta Čelinac-Kotor Varoš, gdje se saobraćaj odvija naizmjenično jednom trakom zbog odrona i klizišta, a regulisan je privremenom saobraćajnom signalizacijom, prenosi Srna.\npoplaverijekeRSSanastanje prirodne nesUna\nRAMAZANSKO OKUPLJANJE U BANJOJ LUCI: Džaferović, Mahmutbegović, Osmanović … na iftaru\nSMANJITI TENZIJE: Mogherini pozvala SAD i Iran na pregovore


Na hiljade ljudi ostalo bez krova nad glavom | Politika | DW | 02.08.2010\nNa hiljade ljudi ostalo bez krova nad glavom\nU do sada najtežoj prirodnoj katastrofi koja je u posljednjih nekoliko decenija pogodila Rusiju život su, prema dosadašnjim zvaničnim navodima, izgubile 34 osobe. Ruska vlada je u sedam regiona proglasila vanredno stanje\nPosebno su pogođena područja jugoistočno od Moskve\nLjudima iz pogođenih područja još uvijek je pred očima užas koji se dogodio. Od njihovih sela nije ostalo ništa – sve je spaljeno do temelja. U ruskim selima brojne kuće su sagrađene od drveta zbog čega ih je vatra posebno brzo progutala. Ljudi su samo zahvaljujući pukoj sreći izbjegli stradanje:\n„Ovdje se zapravo ništa nije moglo spasiti! Ni pod kakvim okolnostima! Bilo je strašno", kaže jedna žena iz regiona Voronješ koji se nalazi oko 500 kilometara južno od Moskve.\nU tom području stanje je posebno teško. Prema posljednjim informacijama u cijeloj zemlji do sada je izbilo 7.000 požara, a u više od 14 regiona proglašeno je vanredno stanje. Na gašenju požara angažirano je 240.000 osoba, a kanaderi rade neprekidno. No, s obzirom na velike razmjere katastrofe brojni ljudi su ipak prepušteni sami sebi.\n„U našoj kući vatra je istodobno izbila na tri mjesta. Moj sin je uspio spasiti svoju kćer. Nakon toga se pokušao vratiti u kuću kako bi uzeo neke važne dokumente, ali ulaz je već bio u plamenu,“ kaže jedan čovjek.\nMeteorolozi i dalje najavljuju temperature do 40 stepeni\nU akciji spašavanja sudjeluje više stotina hiljada ljudi\nPremijer Rusije Vladimir Putin posjetio je pogođena područja i žrtvama obećao pružanje pomoći. Prema njegovim riječima svaki pojedinac bi trebao dobiti pomoć u visini od oko 5.000 eura. Za one, koji su bukvalno izgubili sve, naravno to nije mnogo. Od danas (02. augusta) će početi isplata novčanih sredstava kako bi ljudi mogli kupiti najosnovnije stvari.\nKada je riječ o obnovi kuća stradalih u požaru, za što je također obećana pomoć, o tome je u ovom trenutku još rano govoriti. U konačnici požari još dugo neće biti stavljeni pod kontrolu. Ministar za vanredne situacije Šoigu upozorio je na to da bi se situacija u brojnim područjima mogla još više pogoršati. A ni meteorološke prognoze ne nude razlog za optimizam. Najtoplije ljeto u posljednjih 130 godina koje je pogodilo Rusiju i dalje traje. Meteorolozi i za naredne dane predviđaju temperature do 40 stepeni.\nAutori: Stephan Laack / Zorica Ilić


Danas je 14 Maj 2021, 06:03\n83 Posta • Stranica 5 od 9 • 1, 2, 3, 4, 5, 6, 7, 8, 9\nTema posta: Re: Najnovija istraživanja u medicini i metode lečenja | Poslato: 20 Dec 2012, 11:48\nBakterija možda izazivač gojaznosti\nBakterija, pod imenom enterokokus, je počela da se dovodi u vezu s gojaznošću kada je otkrivena u velikoj koncentraciji u crevima morbidno gojaznih osoba\nŠANGAJ- Kineski istraživači su identifikovali bakteriju koja možda izaziva gojaznost.\nTim sa Univerziteta Đaotung u Šangaju je, naime, otkrio da bi miševi odgajani tako da budu otporni na gojaznost čak i kada jedu masnu hranu, postajali izuzetno gojazni kada im se tokom deset nedelja ubrizgavala jedna vrsta bakterije iz ljudskog organizma, prenosi AFP.\nOva bakterija, pod imenom enterokokus, je počela da se dovodi u vezu s gojaznošću kada je otkrivena u velikoj koncentraciji u crevima morbidno gojaznih osoba.\nKineski tim je tokom devet nedelja izuzetno gojaznog pacijenta podvrgao ishrani koja bazira na integralnim žitaricama, fermentisanim probiotskim namirnicama i tradicionalnoj kineskoj "zdravoj hrani", čime je smanjeno prisustvo enterokokusa u njegovim crevima do neprepoznatljivih vrednost. Pacijent je za to vreme oslabio 30 kg.\nI jedan od autora studije se podvrgao rečenom načinu ishrane i za godinu dana oslabio 20 kg.\nKineski stručnjaci se nadaju da će u buduće kod stanovništva iz različitih sredina otkriti još neke vrste bakterija koje su možda odgovorne za gojaznost.\nOd 1980. godine broj gojaznih ljudi u svetu se više nego udvostručio. Prema podacima Svetske zdravstvene organizacije (SZO), 2008. godine je u svetu bilo preko 500 miliona gojaznih osoba.\nTema posta: Re: Najnovija istraživanja u medicini i metode lečenja | Poslato: 20 Dec 2012, 17:15\nSa uputom u inostranstvo\nZdravstveno osiguranje: U strane klinike šalju se pojedini kardiološki, hematoonkološki, neurološki, nefrološki pacijenti...\nZA OBOLJENJA, stanja ili povrede koje ne mogu uspešno da se leče u Srbiji osiguraniku može da se odobri lečenje u inostranstvu na teret obaveznog zdravstvenog osiguranja. To podrazumeva ambulantno, polikliničko i stacionarno lečenje, a izuzetno i pretraživanje međunarodnih registara organa i tkiva, kao i slanje uzoraka tkiva na analizu zbog dijagnostičkih procedura koje se ne mogu uraditi u zemlji.\nTo važi za transplantacije jetre i kostne srži, koje su predviđene\nListom za upućivanje osiguranika na lečenje u inostranstvo.\nRecimo, iz oblasti kardiologije i kardiohirurgije osim kompleksnih urođenih srčanih mana odraslih, u inostranstvo se upućuju i pacijenti koji imaju transpoziciju velikih krvnih sudova i srodne anomalije sa retkim anomalijama koronarnog sistema.\nNa spisku su i kompleksne urođene srčane mane koje zahtevaju reoperaciju, kao i suženja u Fontanovoj cirkulaciji dece operisane od kompleksnih srčanih mana ili stenoze plućne arterije i njenih grana koje se mogu rešiti ugradnjom stenta.\nNa putovanje o trošku Fonda mogu da se upute i pacijenti koji imaju kompleksne anomalije izlaznog trakta leve komore koje mogu da se reše Ros ili Ros-Kono operacijom. Isto važi i za urođene retke mitralne anomalije dece starije od pet godina koje mogu da se reše primarnom rekonstrukcijom.\nDa bi pacijent mogao da ode u neku od 57 zdravstvenih ustanova izvan granice Srbije sa kojima RFZO ima sklopljen ugovor, potrebno je mišljenje referentne zdravstvene ustanove da su iscrpljene mogućnosti lečenja u zemlji i da postoji mogućnost uspešnog lečenja u inostranstvu. Ovaj predlog razmatra nadležno veće Lekarske komisije koje imenuje RFZO, koje donosi odluku o prihvatanju ili odbijanju.\nOd oboljenja koja zahtevaju primenu posebne dijagnostičke procedure pacijenti se o trošku Fonda upućuju i na elektrofiziološka ispitivanja kompleksnih aritmija sa eventualnom radiofrekventnom ablacijom.\n- U inostranstvo mogu da idu i pacijenti sa hematoonkološkim oboljenjima, kao i sa primarnom imunodeficijencijom kod kojih je potrebno da se uradi transplantacija kostne srži u slučaju da pacijent nema podudarnog srodnog davaoca - kažu u RFZO. - Takođe, na listi su i nemetastatski tumori lica u fazi rasta i razvoja pacijenta, kod kojih bi standardni radioterapijski režimi doveli do velikih estetskih malformacija, a koji se mogu lečiti radioterapijom protonima.\nOboljenja koja zahtevaju primenu posebne terapijske procedure iz oblasti nefrologije i urologije, koja se upućuju na lečenje izvan Srbije su kompleksne kloakalne anomalije i terminalna bubrežna insuficijencija za koju postoji mogućnost lečenja.\nNa pomoć stranih lekara mogu da računaju i neurološki i neurohirurški pacijenti koji imaju epilepsije rezistentne na medikamentnu terapiju, a mogu hirurški da se leče, inoperabilne aneurizme i arterio-venske malformacije mozga i kičmene moždine koje mogu da se reše samo embolizacijom. Na spisku su i oni koji imaju duboke tumore i vaskularne malformacije mozga i kičmene moždine, kao i neuralgije petog i devetog moždanog živca koji se mogu lečiti stereotaksičkom radio-hirurgijom (gama nožem i sajber nožem).\n- Metastaze u mozgu mogu da se upute na tretman stereotaksičkom radio-hirurgijom u inostranstvo samo ukoliko bolesnik na skali „Karnofskog“ pokazuje zbir životnih sposobnosti od najmanje 60 odsto, do metastaze nije došlo u prvih šest meseci od dijagnostikovane bolesti, ne postoji sistemska maligna bolest, i da su dokazane najviše dve metastaze i to u elokventnim zonama, uključujući zone pored moždanih komora i u dubini, blizu centralnih struktura - ističu u Fondu.\nI oftalmološki bolesnici mogu da se upućuju na lečenje u inostranstvu, ali samo oni koji imaju maligni melanom i retinoblastom koji se može lečiti: transpupilarnom termoterapijom (TTT) ili kontaktnom zračnom terapijom ili zračenjem usmerenim snopom protona.\nNa listi Fonda je i transplantacija jetre pacijentima do 26 godina sa cirozom koja je nastala kao posledica urođenog deficita jetrinih funkcija. Omogućena je i transplantacija pluća kod pacijenata obolelih od cistične fibroze i starijih od 18 godina gde postoji mogućnost lečenja i ako ispunjavaju određene uslove.\nTema posta: Re: Najnovija istraživanja u medicini i metode lečenja | Poslato: 24 Dec 2012, 11:54\nAspirin, čudesna tabletica\nStudije pokazale da 75 mg dnevno smanjuje rizik od nastanka raka debelog creva za 17 do 28 odsto\nČINI SE da aspirin, tabletica koja ublažava glavobolje i bolove u leđima, ako je uzimate jednom dnevno može da učini čuda.\nMnogobrojne studije su pokazale da 75 mg dnevno smanjuje rizik od nastanka raka debelog creva za 17 do 28 odsto.\nUzimate li jedan bebi aspirin dnevno, odnosno malu dozu, činite dobro svom pamćenju i poboljšavate kognitivne funkcije. Sve veći broj studija pokazuje da redovna doza aspirina štiti i od razvoja demencije, a sudeći po rečima stručnjaka koji proučavaju Alchajmerovu bolest, ovaj jeftini lek može da smanji i rizik od nastanka ove teške bolesti za čak 55 odsto.\nZvanično poznat i kao acetilsalicilna kiselina, aspirin postoji već 2.000 godina. Neka svedočanstva pronađena u Egiptu govore da se lek pravljen od biljaka bogatih salicilatom, kao što je vrba, koristio za snižavanje temperature. Oko 400. godine pre n. e, Hipokrat je preporučivao vrbinu koru, bogatu acetilsalicilnom kiselinom, protiv raznih bolova, ali i kao analgetik za žene tokom porođaja. U 19. veku farmaceuti su počeli da eksperimentišu i da pacijentima za lečenje propisuju hemikalije koje imaju veze sa salicilnom kiselinom, aktivnom komponentom ekstrakta vrbe. Kada je reč o modernoj verziji aspirina, nastaloj na samom kraju 19. veka, za nju je zaslužan nemački hemičar Feliks Hofman.\nKao što je dobar za mozak i zdravlje debelog creva, aspirin je blagotvoran i za srce. Stručnjaci sa Mejo klinike kažu da jedan aspirin dnevno može znatno da doprinese zdravlju srca. Naime, u malim dozama, aspirin deluje kao antikoagulans. On sprečava zgrušavanje krvi, pa tako i začepljenje krvnih sudova, odnosno nastanak srčanog ili moždanog udara.\nUprkos velikoj popularnosti, lekari ne preporučuju aspirin svim pacijentima. Preporučuju ga samo onima koji su imali srčani udar ili šlog, čiji je član uže porodice imao rak debelog creva, ljudima koji imaju stent, ugrađen bajpas, onima koji nisu pretrpeli srčani udar ali imaju povećan rizik da ga dobiju, muškarcima starijim od 50 godina koji imaju dijabetes ili ženama dijabetičarkama starijim od 60 godina.\nA kome se ne preporučuje?\nKod pacijenata koji imaju čir aspirin može da izazove ozbiljne poremećaje. Ili, ako se koristi u većim dozama, može da ošteti sluh, da dovede do vrtoglavica, glavobolje, mučnine, preteranog krvarenja, da nadraži želudac...\nNe bi trebalo da ga pijete ni posle vađenja zuba ili neke hirurške intervencije, jer sprečava zgrušavanje krvi, a to može da uspori zarastanje rane.\nTakođe, nije preporučljiv ni omladini i trudnicama.\nTema posta: Re: Najnovija istraživanja u medicini i metode lečenja | Poslato: 28 Dec 2012, 10:50\nTema posta: Re: Najnovija istraživanja u medicini i metode lečenja | Poslato: 14 Jan 2013, 13:33\nEU: Matične ćelije u lečenju težih preloma\nU Evropi je počelo koordinirano kliničko ispitivanje saniranja težih preloma uz pomoć matičnih ćelija koje bi moglo da zameni transplantaciju koštane srži\nU Evropi je počelo koordinirano kliničko ispitivanje vezano za inovativnu tehniku saniranja težih preloma uz pomoć matičnih ćelija koja bi mogla da zameni transplantaciju koštane srži, preneli su francuski mediji.\nMetod se, kako su objasnili naučnici, sastoji u uzimanju iz koštane srži kuka pacijenta matičnih ćelija koje se potom uzgajaju tri sedmice, da bi se potom više miliona tako dobijenih ćelija ubacivalo na mesto gde je osoba izgubila deo kosti.\nCilj je saniranje preloma kod oko 30 pacijenata u Francuskoj, Nemačkoj, Španiji i Italiji sa komplikovanim otvorenim prelomima praćenim gubitkom dela kostiju.\nSlični poduhvati uspešno su sprovedeni u Sjedinjenim Američkim Državama, Južnoj Koreji, Japanu i Australiji.\nTema posta: Re: Najnovija istraživanja u medicini i metode lečenja | Poslato: 15 Jan 2013, 20:36\nI žene dobijaju svoju vijagru\nLek "flibanserin", koji je prvobitno trebalo da bude antidepresiv, izgleda da će poslužiti jednoj drugoj, takođe vrlo važnoj svrsi\nLEK "FLIBANSERIN", nemačke farmaceutske kuće "Beringer Ingelhajm", koji je prvobitno trebalo da bude antidepresiv, izgleda da će poslužiti jednoj drugoj, takođe vrlo važnoj svrsi. S obzirom na to da su žene koje su učestvovale na testiranju leka izjavile da su prilikom njegovog konzumiranja osetile povećan libido, matična farmaceutska kuća odlučila je da ga plasira kao žensku vijagru.\nProfesor dr Džon Torp, rukovodilac istraživačkog tima, objasnio je da je "flibanserin" bio loš antidepresiv, ali su mu zato otkrivene druge važne funkcije. To, da se ponaša kao vijagra posebno je važno za žensku populaciju u menopauzi, koja u značajnom procentu postaje nezainteresovana za seks. Ovo saznanje dovelo je do daljih kliničkih ispitivanja. U istraživanju kojim je obuhvaćeno dve hiljade žena u Kanadi, Evropi i SAD-u, došlo se do zanimljivih rezultata. Žene koje su dnevno uzimale 100 miligrama leka imale su primetno povećanje seksualnog nagona.\nMeđutim, ova istraživanja nisu dovoljna da bi se lek odmah našao u rukama zainteresovane ženske populacije. Iz farmaceutske kuće poručuju da je provera "flibanserina" još uvek u eksperimentalnoj fazi, a da bi na tržištu mogao da se nađe tek za dve do tri godine. Da je potreba za ovim lekom veoma izražena, najbolje govori podatak da seksualni poremećaj izražen kroz manjak libida ima svaka deseta žena.\nTema posta: Re: Najnovija istraživanja u medicini i metode lečenja | Poslato: 17 Jan 2013, 21:59\nLek za spavanje "stilnoks" nije bezazlen\nAmeričke vlasti upozorile su na opasnost od leka za spavanje "stilnoks", koji spada među lekove koje putnici najčešće koriste na kraćim relacijama da spavaju u avionu.\nLek je dugo smatran bezopasnim, ali sada su američke vlasti uputile upozorenje javnosti. Radi se o sekundarnim efektima koji bi mogli da traju više sati nakon buđenja.\nOpasnost od uspavanosti za volanom, osećaj umora i gubitaka pažnje, bilo je dovoljno američkim vlastima da zatraže od farmaceutskih kompanija da smanje propisanu dozu - pet miligrama za žene i 10 miligrama za muškarce.\nTema posta: Re: Najnovija istraživanja u medicini i metode lečenja | Poslato: 18 Jan 2013, 11:31\nLek pre šloga\nTerapija antikoagulansima može da spreči veliki broj moždanih udara koji su povezani sa aritmijom\nBOLESTI srca, nekontrolisan visok krvni pritisak, hipertireoidizam, preterano uzimanje alkohola, kod gotovo dvadeset odsto starijih od 85 godina donosi jednu od najčešćih srčanih aritmija - atrijalnu fibrilaciju.\nOna pogađa svakog četvrtog čoveka starijeg od 40 godina, a odgovorna je za trećinu svih hospitalizacija usled poremećaja srčanog ritma. I ne samo to, atrijalna fibrilacija je udružena sa pet puta većim rizikom za nastanak moždanog udara, koji je ujedno i njena najteža komplikacija, a odgovorna je za gotovo trećinu svih moždanih udara i vodeći je uzrok tzv. embolijskih moždanih udara.\nJedina prevencija je antikoagulantna terapija, koja i pored dobrih efekata ima veoma mnogo komplikacija.\nZbog toga stručnjaci godinama traže lek koji bi bio podjednako efikasan, ali sa mnogo manje neželjenih efekata.\nAsistent dr Tatjana Potpara, načelnik odeljenja intenzivne nege u aritmologiji u Kliničkom centru Srbije, objašnjava da atrijalna fibrilacija primarno nastaje kao posledica atrijalne dilatacije zbog hroničnog povećanja pritiska u levoj pretkomori i posledičnog konstantno povećanog istezanja pretkomorskog dela srčanog mišića.\n- Takođe, atrijalna fibrilacija duplira rizik od nastanka moždanog udara, kada je povezana sa ostalim faktorima rizika. Bez prevencije smatra se da će jedan od dvadeset pacijenata doživeti moždani udar svake godine - upozorava dr Potpara.\nDo sada je jedina vrsta terapije bila prevencija antagonistima vitamina K. Iako veoma efikasna (varfarin je sprečavao nastanak 64 odsto moždanih udara kod pacijenata sa atrijalnom fibrilacijom), ova terapija ima mnogo drugih nedostataka.\n- Zbog mnogobrojnih mana broj pacijenata koji bi trebalo da uzimaju ovu terapiju drastično je manji, a kao posledica izostanka prevencije mnogi od njih dožive moždani udar - kaže dr Potpara. - Glavni nedostaci terapije antagonistima vitamina K su uzak terapijski prozor, protrombinsko vreme je od dva do tri, potreba za redovnim monitoringom antikoagulantnog efekta i čestim podešavanjem doze, spor početak i prestanak dejstva kao i nepredvidiv farmakokinetski i farmakodinamski profil kao i mnogobrojne interakcije sa hranom i drugim lekovima.\nSvaka 4. osoba će tokom života dobiti atrijalnu fibrilaciju sa nešto većom učestalošću kod muškaraca u odnosu na žene. Do 2050. godine očekuje se da će broj ljudi koji će razviti atrijalnu fibrilaciju biti dvostruko veći usled stalnog trenda starenja populacije i hroničnih srčanih bolesti.\nUpotreba vitamina K antagonista povezana je i sa povećanim rizikom od krvarenja, od čega su svakako najopasnija intrakranijalna krvarenja.\nUpravo su moždani udari izazvani atrijalnom fibrilacijom najopasniji: od njih se češće umire, a češće ostavljaju trajne neurološke posledice.\nProfesorka dr Ljiljana Beslać Bumbaširević, neuropsihijatar iz Klinike za neurologiju KCS, kaže da atrijalna fibrilacija povećava rizik od smrti u periodu od 30 dana posle moždanog udara za čak 84 procenta, u poređenju sa pacijentima bez ove aritmije:\n- Bolesnici sa atrijalnom fibrilacijom imaju povećan rizik od pojave krvnih ugrušaka, koji petostruko povećavaju rizik od moždanog udara. Svake godine do tri miliona ljudi širom sveta doživi udar koji je izazvan atrijalnom fibrilacijom. Moždani udari u ovim slučajevima su veoma ozbiljni, sa povećanom verovatnoćom smrtnog ishoda u 20 odsto slučajeva i trajnim invaliditetom u čak 60 odsto slučajeva.\nIshemijski moždani udari su najčešći tip moždanih udara kod stanja atrijalne fibrilacije dovodeći vrlo često do ozbiljne slabosti organizma. Moždani udari izazvani atrijalnom fibrilacijom češće ostavljaju trajne neurološke posledice kao što su afazija, značajna slabost ekstremiteta, vezanost za postelju u odnosu na moždane udare izazvane ostalim uzrocima.\nProfesorka Beslać Bumbaširević kaže da adekvatna terapija antikoagulantima može da spreči veliki broj moždanih udara koji su povezani sa postojanjem atrijalne fibrilacije i da doprinese poboljšanju sveukupnog ishoda stanja pacijenata.\nZbog svega ovog već više godina stručnjaci pokušavaju da dođu do supstance koja će imati bar podjednaku efikasnost prevencije moždanog udara kod pacijenata sa atrijalnom fibrilacijom, ali koja će za razliku od antagonista vitamina K imati manje neželjenih efekata.\nGENETIKA I GODINE\nProfesor Ljiljana Beslać Bumbaširević nabraja koji sve faktori rizika dovode do pojave atrijalne fibrilacije:\n- To su pre svega godine, jer rizik od nastanka atrijalne fibrilacije se značajno povećava sa godinama, zatim bolesti srca kao što su infarkt miokarda, kongestivna srčana slabost, bolesti valvula i hirurške intervencije na srcu, hipertenzija, poremećaji rada štitaste žlezde, stanja povezana sa niskim sadržajem kiseonika u krvi kao što su hronična opstruktivna bolest pluća i pozitivna porodična anamneza atrijalne fibrilacije.\nJedan od lekova koji je uspešno prošao sve faze kliničkih ispitivanja i već je u svetu u upotrebi za prevenciju moždanog udara kod pacijenata sa atrijalnom fibrilacijom je „dabigatran“.\n- „Dabigatran“ se koristi u dve doze za prevenciju moždanog udara kod pacijenata sa atrijalnom fibrilacijom: dva puta 150 miligrama na dan i dva puta 110 miligrama na dan. Doza od 150 miligrama dva puta na dan je pokazala za čak 35 odsto bolju efikasnost u prevenciji moždanog udara i sistemskih embolija kod pacijenata sa nevalvularnom atrijalnom fibrilacijom sa jednim ili više faktora rizika, u odnosu na dobro kontrolisani „varfarin“. Doza od 150 miligrama dva puta na dan može da spreči nastanak tri od četiri moždana udara povezana sa atrijalnom fibrilacijom - objašnjava dr Potpara.\nTakođe, „dabigatran“ smanjuje rizik za nastanak intrakranijalnog krvarenja kao najteže komplikacije oralne antikoagulantne terapije za gotovo 60 procenata u odnosu na dobro kontrolisani „varfarin“.\n- „Dabigatran“ se daje u stalnoj dozi, što znači da bilo kakvo podešavanje doze, koje je neophodno u slučaju terapije antagonistima vitamina K, nije potrebno. Takođe, nema potrebe za praćenjem INR-a, dok je broj interakcija sa drugim lekovima drastično manji u odnosu na vitamin K antagoniste - navodi dr Potpara.\nZa razliku od vitamin K antagonista, gde hrana može da ima snažan uticaj na efekat leka, u slučaju „dabigatrana“ taj uticaj ne postoji, što znači da ovaj lek može da se daje nevezano od navika u ishrani.\nTema posta: Re: Najnovija istraživanja u medicini i metode lečenja | Poslato: 20 Jan 2013, 18:44\nNovi ultrazvuk: Vidi promene i bez reza\nU KCS na pulmologiji primenjuju novu metodu-endobronhijalni ultrazvuk. Ovaj uređaj bolje od dosadašnjih metoda može rano da otkrije plućne bolesti\nPACIJENTI sa najtežim plućnim bolestima odnedavno na Klinici za pulmologiju KCS mogu da se pregledaju i novom metodom - pomoću endobronhijalnog ultrazvuka.\nOvaj uređaj može bolje od dosadašnjih metoda da rano otkrije plućne bolesti, ali i da „vidi“ da li se i koliko bolest proširila, što je posebno važno kod karcinoma pluća.\nEndobronhijalni ultrazvuk (EBUS) je najsofisticiraniji aparat za dijagnostiku plućnih bolesti i služi za izuzetno precizno navođenje igle prilikom punkcije patoloških promena pored traheje i glavnih bronhija.\nDocent dr Aleksandra Dudvarski-Ilić, direktor Klinike, kaže da ovim aparatom raspolaže jedino još Institut za plućne bolesti u Sremskoj Kamenici, ali da je Klinika za pulmologiju zasada jedina registrovana za izvođenje ove metode.\nDR Aleksandra Dudvarski-Ilić kaže da se trenutno ispituju biomarkeri pomoću kojih bi mogla lakše da se postavi dijagnoza plućnih bolesti. Ali, i koji će da pokažu koja bolest, pre svega vrsta astme, reaguje na koji lek. Ove novine u lečenju i dijagnostici predstavljene su na simpozijumu koji je nedavno održan povodom 80 godina Klinike.\n- Ovaj aparat liči na bronhoskop, to je cev koja se pacijentu pod anestezijom uvlači kroz usta, u pluća. Na kraju cevi nalazi se kamera koja snima svaki segment unutar pluća. Pored kamere, na kraju cevi nalazi se mali ultrazvuk.\nUltrazvukom se vidi i ono šta se dešava u samim bronhijama ali i oko njih, kao što su krvni sudovi i žlezde, što nije moguće samo putem klasičnog bronhoskopa. Takođe, specijalnom iglom koja se nalazi na bronhoskopu ako je potrebno, može da se uzme uzorak tkiva na analizu.\n- Uređaj ne služi samo za dijagnostiku karcinoma pluća, već i za druge plućne bolesti, sarkoidoze i tuberkuloze, ali ne i astme, jer ova bolest pokazuje samo funkcionalne promene, ali ne i promene u samom tkivu - objašnjava dr Dudvarski-Ilić.\nEndobronhijalnim ultrazvukom postavlja se dijagnoza u ranim fazama bolesti što do sada nije moglo nijednom drugom metodom. Procenjuje se da li se kod pacijenta može uraditi hirurški zahvat, kao i koja bi terapija bila najbolja za bolesnika.\n- Ranije su promene na tkivima, posebno ako su bile zahvaćene žlezde, mogle da se otkriju jedino kada se pacijent otvori na hirurškom stolu. Novom, manje agresivnom metodom se to sada procenjuje bez traume za bolesnika - kaže dr Dudvarski.\nNa ovu dijagnostiku će se ubuduće upućivati samo pacijenti kod kojih nijednom drugom metodom, skenerom ili bronhoskopijom, ne može da se potvrdi dijagnoza ili proceni da li se recimo, karcinom pluća proširio na okolna tkiva i žlezde u sredogruđu.\nOsim EBUSA, plućni bolesnici će ubuduće moći da se pregledaju i novim digitalnim rendgenom i video-bronhoskopom koji su najvažnije dijagnostičke metode kod bolesti pluća.\nTema posta: Re: Najnovija istraživanja u medicini i metode lečenja | Poslato: 21 Jan 2013, 12:19\nNesanica ometa život\nSve više ljudi u Srbiji traži pomoć neuropsihijatara zbog problema sa spavanjem. Oko 35 odsto populacije ima godišnje bar jednu insomniju. Žene više pogođene\nODELjENjE za ispitivanje spavanja Kliničkog centra Srbije godišnje poseti oko 80 pacijenata. Smatra se da je nesanica jedna od najčešćih bolesti kod ljudi, i da oko 35 odsto populacije ima godišnje bar jednu insomniju. Nesanice pogađaju više žene nego muškarce.\nDoktor Slavko Janković, neuropsihijatar Centra za epilepsiju i poremećaje sna KCS, kaže da se ispituju česte, ali i veoma retke bolesti spavanja, čije lečenje može da traje doživotno.\n- Bolesti spavanja očigledne su kroz čestu pojavu saobraćajnih nezgoda, povreda ili odsustva sa radnog mesta - objašnjava dr Janković. - Ponekad mogu da budu i ekonomske posledice lošeg spavanja. Ono što je bitno, poremećaj sna, kriv je za razvoj nekih organskih bolesti kao što su visok sistemski i plućni pritisak, pojava dijabetesa, šloga ili infarkta.\nNajčešće bolesti koje se u Centru za poremećaj spavanja dijagnostifikuju su prestanak disanja u spavanju, parasomnije, povezana pospanost i nesanice. Prema rečima našeg sagovornika, kod dece se najčešće javljaju parasomnije, kao što su mesečarenja, noćni strahovi ili konfuzno razbuđivanje.\n- Smatra se da oko 16 odsto dece uzrasta do 18 godina ima neki od ovih poremećaja spavanja - ističe dr Janković. - Ove bolesti lako se otkrivaju i uspešno leče. Kod sredovečnih najčešće se radi o apnejama - prestanku disanja tokom spavanja. Ovaj problem muči oko šest odsto populacije, i sa starenjem procenat se značajno povećava. Uglavnom se radi o gojaznim osobama čija težina zatvara gornje disajne puteve i onemogućava pravilno disanje. Često se javlja i preterana pospanost. Kada se događa kod mlađih osoba najčešće je reč o narušenom režimu života i rada.\nŠETNJA I JOGA\nDA bi se poboljšao kvalitet sna treba imati redovno odlaženje na spavanje i buđenje. Doktor Janković savetuje da se izbegava popodnevno spavanje, alkohol u večernjim satima, ali i unos kofeina. Joga, šetnja i neki hobi mogu da relaksiraju organizam za spavanje. Krevet treba koristiti samo za spavanje. Slušanje muzike, gledanje TV ili čitanje za neke ljude deluje uspavljujuće.\nNesanice su, kako kaže dr Janković, najčešći poremećaji kod ljudi uopšte i mogu biti izraz neadekvatnog odnosa prema procesu spavanja i aktivnosti. Ne treba izostaviti i značajan procenat nesanica kod bolesnika koji imaju psihičke i psihološke tegobe.\n- Za dobar noćni oporavak najvećem broju ljudi u proseku je potrebno oko sedam do osam sati spavanja - kaže dr Janković. - Samo nesanica koja ostavlja posledice tokom dana zahteva lečenje.\nREKORD u kontinuiranom nespavanju iznosi 264 sata i 12 minuta (11 dana). Postavio ga je 1964. godine sedamnaestogodišnji Randu Gardner iz San Dijega. Tokom ovog perioda on je bio dekoncentrisan, nervozan, uznemiren i halucinirao je.


Kronplatz kao najpopularnije tirolsko skijalište\nKronplatz je jedno od najpoznatijih skijališta, koje se nalazi u najsevernijem delu Italije - Južnom Tirolu. S obzirom na to da oblik planina koje okružuju ovu regiju podsećaju na petlovu kresu, ta ptica je i zaštitni znak ovog skijališta. Kronplatz nije ime samo planine, već i celog regiona, koji je tokom cele godine vrlo posećeno odmaralište. Za vreme letnjih meseci, kada nema snega, Kronplatz pruža i mnoge druge aktivnosti poput sportskog penjanja ili planinskog biciklizma, a šta još sve možete raditi u Kronplatzu, pročitajte u nastavku teksta.\nSkijalište Kronplatz - najposećenije u Italiji\nKronplatz skijalište važi za jedno od najlepših i najpopularnijih u Evropi, a odlikuju ga bajkoviti pejzaži i prijatno vreme. Ako se pitate koje italijansko skijalište je najbolje da provedete zimski odmor, svakako jedna od opcija neka bude upravo Kronpatz. Skijalište Kronplatz prostire se na visini od 975 do 2275 metara nadmorske visine. Sa vrha skijališta staze se pružaju na tri strane - ka mestima Bruniko, San Viđilio i Valdaora-Olang.\nUkupan broj skijaških staza iznosi 47, a od toga je 27 plavih, 13 crvenih i 7 crnih. Plave i crvene staze idealne su za obuku početnika, ali i za porodice sa decom, s obzirom na to da su pravilnog nagiba i velike širine. Svaka staza dužine je preko jednog kilometra i širine od nekoliko stotina metara, a postoje i one čija dužina prelazi i pet kilometara. Ukupna dužina svih staza iznosi 119 kilometara, a opslužuju ih 32 savremena ski lifta. Na celom skijalištu dominiraju gondole, a tu su i najsavremeniji četvorosedi i šestosedi, koji su opremljeni i sistemom za grejanje.\nS obzirom na to da je Kronplatz jedino skijalište koje ima više od 300 sunčanih dana godišnje, opremljen je i sa najmodernijim sistemom za veštačko osnežavanje. Sistem broji više od 500 topova za veštački sneg, koji je izuzetnog kvaliteta i gotovo je nemoguće napraviti razliku između njega i prirodnog snega. Veštačkim snegom održavaju se staze tokom cele sezone, koja se ovde otvara veoma rano, već krajem novembra, iako je tada na stazama prisutna izuzetno mala količina prirodnog snega.\nKronplatz - hotel i hrana najbolji za vas\nKada je u pitanju smeštaj u Kronplatzu najbolje i najpraktičnije rešenje jeste da ga potražite u okolini nekog od tri pomenuta mesta do kojih vode ski staze - Bruniko, San Viđilio i Valdara-Olang. U ovim mestima je i polazna stanica gondola koje izvlače na vrh skijališta, tako da svi ljubitelji skijanja mogu neometano da stignu do ski staza. Ono što je zanimljivo napomenuti jeste da su u ponudi mnogobrojne različite smeštajne jedinice - od luksuznih hotela, pa sve do standardnih soba i apartmana.\nDobra hrana takođe je odlika ovog regiona. Karakteristična gastronomska ponuda ovog regiona predstavlja kombinaciju austrijske i italijanske kuhinje, sa primesama autohtonih ladinskih starosedelaca. Preporučujemo da probate gulaš supu, kao i štrudlu od jabuke, a nećete pogrešiti ako odaberete bilo koji delikates iz ove kuhinje.\nKronplatz ski pass za sezonu 2018/2019\nOtvaranje ski sezone za 2018/2019 godinu je 30. novembra i predsezona trajaće do 22. decembra. Ukoliko tada planirate da posetite Kronplatz karte će vas koštati 45 evra po danu. U samom jeku sezone, koji traje u dva navrata - od 23. decembra do 6. januara 2019, kao i od 3. februara do 16. marta, moraćete da izdvojite 57 evra dnevno, dok je u ostalim terminima, tokom regularnog dela ski sezone cena dnevne ulaznice 51 evro po osobi.\nKronplatz 2019 - dešavanja\nPored uživanja u velelepnom pejzažu i besprekorno uređenim ski stazama, Kronplatz nudi i pregršt propratnih dešavanja koje vredi posetiti.\nDočekajte Novu 2019. godinu u Bruniku uz najveću žurku na severu Italije, čiji deo će biti nastupi DJ-a, vatromet i svetlosni spektakli na tri bine.\nMeđunarodni festival snega (International Snowfestival)\nFestival snega održaće se od 9. do 11. januara 2019. godine. Okupiće više od 30 umetnika iz celog sveta, koji će predstaviti svoje umeće u pravljenju spektakularnih skulptura od snega i leda. Uz pomoć snega, vode i smrzavajućih temperatura praviće se ogromne kocke leda dimenzija 3x3x3, koje će biti poređane duž cele ulice. Događaj će se održati u mestu San Viđilio i ukoliko u to vreme planirate da posetite skijalište Kronplatz preporučujemo vam da nikako ne zaobiđete ovu manifestaciju.\nSvetski i Evropski kup u skijanju\nSvetska skijaška federacija, nakon uspešno održanih takmičenja u 2017. i 2018. godini, vraća se i 2019. godine u Kronplatz sa novom trkom u okviru Svetskog kupa u ženskom veleslalomu. Kronplatz skijanje će se održati 15. januara. Samo dva dana kasnije ljubitelje skijanja očekuje i trka u muškom veleslalomu u okviru Evropskog kupa.\nZato ukoliko želite da se i dobro provedete, ali i da uživate u zimskim čarolijama na savršeno uređenim ski stazama, pogledajte ponudu Supernova travel agencije i organizujte sebi savršeno zimovanje.


Otvoren Centar za istraživačko novinarstvo u Bosni i Hercegovini - CIN\nOtvoren Centar za istraživačko novinarstvo u Bosni i Hercegovini\nCilj Centra je da omogući bh. novinarima vrijeme, sredstva i nezavisnost kako bi postigli najbolje rezultate u istraživačkom novinarstvu.\nCentar za istraživačko novinarstvo (CIN) otvoren je u Sarajevu.\nCIN je zajednički projekat Odsjeka za novinarstvo New York Univerziteta i The Journalism Development Group LLC. Projekat je finasiran od strane USAID-a i drugih donatora.\n‘Ovo je jedinstvena prilika za novinare iz BiH koji su bili spriječeni da dosegnu vrhunac svojih mogućnosti’, kaže direktor CIN-a Drew Sullivan.\nMisija Centra je da obučava urednike i novinare kroz rad na istraživačkim pričama. Devet novinara surađuju sa dva američka urednika istražujući aktuelna pitanja u Bosni i Hercegovini. Novinari Centra nastoje napisati priče koje će građanima pružiti objektivne informacije, oslobođene političke retorike koja je dominantna u današnjem javnom govoru.\n‘Istraživanja čitanosti pisanih medija pokazuju da tiraž novina i magazina opada i da pisani mediji ne dopiru do velikog broja bh. građana. Cilj Centra je da priče približi ljudima, eksperimentirajući sa drugačijim pristupom problemima’, kaže Sullivan.\nNovinari sami biraju teme i rade u timovima.\n‘CIN je jedina medijska organizacija u Bosni i Hercegovini u kojoj novinari mogu pisati priče zasnovane na istinitim činjenicama bez bilo kakvih vanjskih utjecaja, političkih ili ekonomskih’, riječi su Svjetlane Ćelić, novinarke CIN-a.\nCIN-ove priče besplatno su na raspolaganju svim bh. medijima. Priče su također dostupne i na web-stranici Centra: www.cin.ba.\nU svom prvom projektu, CIN je istražio bh. zdravstvo. Novinari Centra su ustanovili neefikasnost zdravstvenog sistema, zbog čega su građani često prisiljeni da zdravstvenu njegu plaćaju i do tri puta.\nZa dodatne informacije molimo kontaktirajte Centar za istraživačko novinarstvo na broj telefona: 033 560 040 ili putem e-maila na info@cin.ba.


Rodom iz G.Rahića: Bh. legenda u fudbalu Dževad Šećerbegović\nSumirajući svoju profesionalnu igračku karijeru iz 1970-ih i 1980-ih godina, Dževad Šećerbegović zvani Šećer (63), legenda bosanskoherceg'ovačkog fudbala, ističe da ga novac tada nije previše zanimao, ali su prijateljstva i ljudi koje je u tom periodu upoznao, uz porodicu, njegovo najveće bogatstvo.\nU razgovoru za Anadoliju Šećerbegović je također izrazio žaljenje što je brzo i naglo prekinuo profesionalnu igračku karijeru. Kaže daje tu odluku donio ishitreno, bez previše razmišljanja i zbog toga se kasnije kajao. Također, govorio je i o drugim propuštenim prilikama, kao i o svojim fudbalskim počecima.\nJedan od nekada najboljih lijevih krila na ovim prostorima i šire. Šećerbegović je danas direktor Gradskog stadiona Tušanj u Tuzli, sa čijih tribina rado, ovaj put u ulozi gledaoca, prati Slobodine utakmice. Rođenje u Gornjem Rahiću, a upravo sa stadiona ’’Tušanj" otišao je u reprezentaciju bivše Jugoslavije, a zatim i u turski Bešiktaš. Na istom će stadionu, nada se, dočekati i penziju.\n"Početak fudbala mije bio u mojoj avliji, jer sam imao avliju veliku kao malo igralište. Čitavo selo je tu igralo i tu sam kao mali igrao. Onda sam počeo igrati za 'Zadrugar' u Rahiću, a čak su me i švercovali. Igrao sam na tuđe ime jer sam bio maloljetan", navodi Šećerbegović.\nDolaskom u posjetu braći i sestrama koji su bili u Tuzli, zet mu je predložio da ode na Tušanj, da vidi kako treniraju Slobodini pioniri uoči početka jugoslovenskog šampionata.\n"Momo Radunović je bio tada trener i čim smo odradili prvi trening, rekao mi je da donesem sutra papire i da idem u Borovo na turnir. Rekao sam mu da ne mogu ići. Nema govora, kasnije su zvali moju familiju da ih nagovore da me puste. Mislio sam da ne igram, nego da se vratim. Ja sam pristao da ostanem i kada sam se vratio ponovo u Tuzlu, a u Borovu su me uzeli za pionirsku reprezentaciju Jugoslavije, i dalje sam htio da se vratim u Brčko i da nastavim Gimnaziju. Međutim, oni su odlučili da odu i da razgovaraju s mojim roditeljima” pričao je Šećerbegović.\nPrve utakmice u Tuzli odigrao je za juniore Slobode, a sa nepunih 18 godina zaigrao je za prvi tim ovog kluba i od tada počinje njegova profesionalna karijera. Bilo je to zlatno doba tuzlanskog fudbala...\nTa je generacija, navodi sagovornik Anadolije, najviše dala i najviše uspjela, a borili su se 1976/1977. sa Crvenom zvezdom za prvo mjesto u bivšoj Jugoslaviji. Svi igrači te generacije ponikli su iz Slobodine škole fudbala, od Ismeta Hadžića, Radeta Jovičića, Nedžada Verlaševića, Kasima Alibegovića, Ešefa Jašarevića, Fuada Mulahasanovića, Mustafe Hukića, Merseda Kovačevića, a malo kasnije je došao Sead Sarajlić do Šećerbegovića.\n"Što se tiče tog finansijskog efekta, to nije nešto posebno bilo. Igralo se fino, ali nije se nešto zarađivalo. Niko od nas od te premije i tih primanja nije se mogao obezbijediti. Jedino što je dobra stvar u to vrijeme bila što su igrači koji su igrali duži period od osam ili deset godina, mogli tražiti stanarsko pravo, što je nekad bilo u Jugoslaviji, pa da dobiju stan i da to ima neku vrijednost. Nekih velikih premija i velikih transfera nismo imali. Mogu reći da sam ja za svojih deset godina igranja dobio od Slobode kao što možda sada neko ima jednu mjesečnu plaču. Ali nismo se žalili. Napravili smo lijepe uspomene i meni je drago da sam tu proveo vrijeme”, prisjeća se Šećerbegović.\n"Taj odnos između mene i njih i to zadovoljstvo koje sam doživljavao kada od A tribine do D tribine, kada pretrčim, počnu vikati 'Hora, hora Šećere' i onda se diže svijet, čekaju centaršut. To je neka ljubav i ljepota koji se ne mogu zaboraviti”, kazao je Šećerbegović.\nU Bešiktašu je, navodi, bio mnogo bolje plaćen. Tokom kratkog perioda provedenog u Turskoj kaže daje zaradio više nego što je ukupno zaradio svih prethodnih godina igrajući u Slobodi. Stanovao je u elitnom dijelu Istanbula, u blizini stadiona, a uz brojne pobjede koje je ostvarivao Bešiktaš, bio je proglašen i za najboljeg stranog igrača koji je ikada igrao u tom klubu. Uz pomenuti klub i grad vežu ga lijepe uspomene i drago mu je da i danas kada se susreće sa mlađim navijačima oni znaju koliki je doprinos dao klubu koji vole. Sa upravom Bešiktaša, također, je u dobrim odnosima, a odaziva se pozivima za sve važnije događaje koje ovaj klub organizuje.\n"Pozivaju me stalno. I sada su me zvali na otvaranje stadiona. Zovu me na 100 godina postojanja Bešiktaša. Uglavnom imamo veoma dobre odnose. Zapravo oni me poštuju jer sam dobro odigrao za njih i ljudi su to prepoznali. Ostali smo veliki prijatelji i mogu reći da nosim fantastične uspomene. Idem i ove godine i poslije tolikog perioda ljudi me znaju zaustaviti na ulici. Sretnu me u samoposluzi i kada im kažem ko sam, odmah malo pretraže i oko mene se sjate”, navodi Šećerbegović.\nKaže da bi mu život vjerovatno bio drugačiji daje u Bešiktašu ostao još koju godinu, a navodi da je i ranije odbijao ponude, poput one kada mu je u 20. godini Crvena zvezda ponudila bjanko ček ili kada je sa 25 godina, nakon što je proglašen jednim od najskupljih igrača poslije Olimpijade u Moskvi, odbio splitski Hajduk. No, napuštanje Bešiktaša i okončanje igračke karijere nije, tvrdi, bio nimalo mudar potez i zbog toga najviše žali.\n"Ja sam htio da idem u berlinsku Hertu, imao sam poziv i iz Štutgarta i htio sam otići, ali se nešto izjalovilo. Bešiktaš je mislio da me ne mogu otkupiti i stavio je veliki transfer, misleći da ću ostati kod njih, i ja sam se naljutio. Da sam htio ostati u Bešiktašu, 60 procenata tog transfera sam mogao imati, ali nisam ništa htio. Rekao sam da neću više da igram fudbal i tako je. Mislim, to je malo ludo”, rekao je Šećerbegović.\nKada je prekinuo igračku karijeru, posvetio se ugostiteljstvu, zatim se poslije rata vratio u Slobodu kao trener, a potom i kao sportski direktor. Duži niz godina je direktor stadiona, a slobodno vrijeme provodi u krugu porodice i naročito se veseli igri sa unucima. Osim porodice, ističe da su prijateljstva nešto najvrijednije što je stekao kao profesionalni fudbaler.\n"Možeš imati i novac, ali novcem se ne može sve kupiti. Ono što sam doživljavao u tom periodu, a i dan-danas isto tako, kada sretnem toliko svijeta i kada prođu, pitaju me kako sam i šta ima, to je neka ljepota i najveće bogatstvo koje sam doživio”, zaključuje Šećerbegović.


Oglasio se Ivanić pred DERBI! "Zvezdin cilj je kao i uvek DUPLA KRUNA" - Crvena zvezda info\nOglasio se Ivanić pred DERBI! “Zvezdin cilj je kao i uvek DUPLA KRUNA”\n"Zvezdin cilj je kao i uvek DUPLA KRUNA"\nVezni fudbaler crveno-belih veruje u trijumf u nedelju\nFudbaleri Crvene zvezde dočekuju večitog rivala u nedelju od 18.00 časova na stadionu “Rajko Mitić” u okviru 23. kola Superlige Srbije, a jedan od najboljih pojedinaca u crveno-belom dresu Mirko Ivanić ističe da ekipa očekuje izuzetno važnu utakmicu, ali da veruje u pobedu svog voljenog kluba.\n- Zacrtali smo da nam svaka utakmica do kraja šampionata predstavlja finale, pa samim tim i večiti derbi spada pod najbitniju utakmicu. Trenutno smo u zaostatku od pet bodova, ali je ta razlika realno dostižna. Maksimalno smo fokusirani na svaki naredni duel koji nas očekuje. Videli ste protiv Proletera koliko nam je značio pogodak Pavkova, jer samo mi znamo koliko dajemo sve od sebe na svakoj utakmici i treningu kako bi uspeli da odbranimo duplu krunu. Idemo našim putem, vredno i predano radimo i spremamo se za večiti derbi. Bez obzira na to fokusirani smo samo na nas, imamo jako kvalitetan tim, pojačanja su se odlično uklopila u sistem rada i optimisti smo pred nedelju - rekao je Ivanić.\nFudbaler rođen u Bačkom Jarku priželjkuje neverovatnu atmosferu na večitom derbiju, koja daje notu jednog od najpopularnijih fudbalskih okršaja na svetu.\n- Igramo na našem stadionu što je predstavlja prednost, s obzirom da će biti veliki broj naših navijača. Već sam pročitao da je prodato preko 20.000 ulaznica, a ostalo je još pet dana do utakmice. Verujemo da će atmosfera biti odlična, jer se derbi prethodne sezone igrao bez publike na našem najvećem stadionu i pretpostavljamo da su se navijači “uželeli” večitog derbija na Marakani. Prethodne sezone sam bio strelac na 164. večitom derbiju kada nije bilo publike da zajedno proslavimo. Nije bitno ko će postići gol u nedelju, isključivo je važna pobeda, dođite da je izborimo zajedno - zaključio je Ivanić.\nFudbaler crveno-belih odigrao je sve utakmice za klub u prvom delu sezone. Po tome je Mirko Ivanić jedinstven, ne samo u Superligi, već i u Evropi.


Koliko smo upuceni u EMO pokret?\nU svetu ga deklarisu kao muzicki pokret, koji prati stil oblacenja u crno,ne prekrivanje emocija.\nNeko bi rekao kao pravac kao Punk nekad.\nMotiv okupljanja,EMO grupe, je bunt mladih koji zele da privuku paznju na sebe,\ndepresivni mladi ljudi koji se medjusobno pronalaze, uglavnom virtuelno.\nSlusajuci tamne i depresivne stihove, maloletnici postaju depresivni, retko izlaze,izmicu iz drustva.Sami se bore sa svojom psihom i crnim mislima.\nU okviru EMO pokreta, izvrseno je desetak samoubistava mladih ljudi.\nNema razlike izmedju zivota i smrti, za njih zivot nije bitan.\nDaju primat depresivnosti, samopovredjivanju,ubedjuju sebe u besmislenost svog zivota.\nU Rusiji je Emo pokret zabranjen,uz zajednicku akciju policije, psihijatara i medija.\nKoliko ste upuceni o ovom pokretu u Srbiji?\nDa li roditelji mogu na vreme da primete promene psihicke prirode kod svog deteta, pre nego sto bude kasno?\nI na kraju, smatrate li da je u Srbiji Emo samo pokret ili iza svega stoji sekta, koja vabi mlade ljude?\n04.11.2009, 21:48 #2\nImam jednu drugaricu koja je to EMO, i bogami vise mi vuce na sektu nego na neki muzicki pokret.\nTako da je to sekta koja se krije iza nekakvih organizacija ili ti "sminka" onoga sto zele da postignu.\nAko vas zanima kako na njih gleda BIA,onda ko moze neka dodje do podatka\n10 stvari koJe niste znali o meni .....\nverovatno cemo od druga chlana dobiti adekvatne i nadasve inspirativne odgovore ....\nPokušaj istovremenog samoubistva dvoje maloletnika iz Srbije i Rumunije, koji je sprečila policija dveju zemalja uz pomoć Interpola, skrenuo je pažnju javnosti na EMO pokret, kom su navodno pripadali dvoje šesnaestogodišnjaka - dečak iz Rumunije i devojčica iz Mladenovca.\nAkcija sprečavanja samoubistva dvoje dece trajala je više dana. Namera da oduzmu sebi život otkrivena je tako što je rumunska policija zajedno sa stručnjacima Interpola ušla u trag njihovom dopisivanju na jednoj od društvenih grupa na Internetu, na sajtu na kom uglavnom četuju pripadnici EMO pokreta.\nOpasnu nameru u delo je prvi sproveo dečak iz Rumunije koji je popio otrov. Zahvaljujući brzoj intervenciji lekara šesnaestogodišnjak je spasen. On je otkrio identitet i adresu devojčice iz Mladenovca koja je trebalo da istovremeno izvrši samoubistvo pucnjem iz pištolja, što je sprečio specijalni tim srpske policije.\nPo svemu sudeći, dvoje tinejdžera zaljubljenici su u EMO stil i filozofiju, a već duže vreme bili su u svojevrsnoj emotivnoj vezi na Internetu. Njihova odluka da izvrše samoubistvo inspirisana je načinom razmišljanja i ponašnja pripadnika ove potkulture, koja privlači tinejdžere u svim zemljama. �Emosima�, kako se ponekad nazivaju, zajedničko je da im je vrlo bliska melanholija, tuga i apatija, i posebno - romantični pogled na smrt i umiranje.\nZoran Luković, glavni policijski inspektor PU Beograd i predsednik Centra za antropološke studije, koji pruža pomoć žrtvama sekti, ističe za "Novosti" da EMO pokret, bez obzira na pojedine svoje osobine - nije sekta.\n"EMO pokret je opšteprihvaćena potkultura mladih" objašnjava Luković. "Reč je o neformalnoj grupi, nastaloj iz krila pank i hard kor muzike. Od sredine osamdesetih kada se izdvaja, ovaj pokret dobija globalne razmere. Kroz njega mladi izražavaju svojevrstan protest, i za razliku od panka koji je energičan i nabijen ritmom i adrenalinom, EMO karakterišu autoagresivni elementi. Obojen je melanholičnom muzikom koja posebno privlači hiperosetljive osobe".\nPrema Lukovićevim rečima, EMO predstavlja i neku vrstu identiteta i podrazumeva da se ovom rečju označavaju njegovi sledbenici, bez obzira na pol. Autoagresija i samoubistvo za pripadnike ovog pravca je vid protesta. Oni su depresivni i protestuju protiv celog sveta.\n"Pripadnici EMO grupa sebe smatraju melanholicima sklonim plaču i tugovanju, neshvaćenim i na ovom svetu 'pregaženim' osobama, a kroz grupe oni izražavaju svoj dečji bol", napominje Luković. "Bes koji sakupljaju usmeravaju prema sebi, a ne prema drugima. Smrt smatraju samo promenom unutrašnje forme, jer su usamljeni i neshvaćeni".\nMeđu glavnim obeležjima pripadnika EMO pokreta je vizuelni identitet, koji je vrlo sličan kod oba pola.\nSenzitivnoj, melanholičnoj i depresivnoj muzici odgovara tamna odeća, crne ili prugaste majice, uske farmerke i popularne �skejterske� patike.\nFrizure �emosa�, verovatno su najupečatljivije, a njihov zaštitni znak je crna boja, pramenovi ofarbani u drečave boje i šiške koja padaju preko jednog oka. U ovom pravcu nije neobično da i dečaci stavljaju tamnu šminku i upadljive kreone.\nEMO pokret našao se u središtu pažnje svetske javnosti prošle godine kada je ruski premijer Vladimir Putin predložio da se ovaj pokret - zabrani. Povod za ovu inicijativu bio je naglo povećanje broja samoubistava dece u Rusiji. Samo u jednoj oblasti ove zemlje tokom 2006. godine zabeležena su tri samoubistva maloletnika, da bi taj broj 2007. narastao na čak devet slučajeva oduzimanja života mladih.\nPripadnici ovog pokreta, zbog svog stava prema životu i smrti, često su meta članova ostalih potkultura u mnogim zemljama. Naročito su ugroženi u Meksiku, gde se protiv njih donedavno vodio pravi mali rat.\n04.11.2009, 22:13 #5\nIako mnogi psiholozi kažu da je Emo uobičajena faza u odrastanju, vreme da se roditelji zabrinu je kada kod svoje dece primete autoagresivnost, rekao gostujući u Jutarnjem dnevniku Zoran Lukovića, glavni inspektor Policijske uprave Beograda i član Evropske federacije za borbu protiv sekti.\nJavnost u Srbiji se posebno zainteresovala za neformalnu grupu Emo, nakon što je policija sprečila dogovorena samoubistva dvoje maloletnika, članova te organizacije. Gostujući u Jutarnjem dnevniku, Zoran Luković, glavni inspektor Policijske uprave Beograda i član Evropske federacije za borbu protiv sekti, govorio je o grupi Emo i autoagresivnosti njenih članova.\nZoran Luković u Jutarnjem dnevniku\nLuković je rekao da su motivi okupljanja Emo grupe bunt mladih, koji žele da privuku pažnju javnosti koja ih je ostavila. Inspektor je naglasio da su među članovima te grupe depresivni mladi njudi koji se međusobno pronalaze.\nS obzirom na to da mnogi psiholozi kažu da je Emo uobičajena faza u odrastanju, koja obično prođe, Luković naglašava da je vreme da roditelji obrate pažnju i da se zabrinu kada primete autoagresivnost kod svoje dece.\nLuković je pojasnio da je Emo nastao iz muzičkog pravca i da on predstavlja identitet koji mladi usvajaju, po njegovim rečima, u pitanju je tačnije rodni identitet, koji podrazumeva ne razlikovanja pola muško i žensko, već samo pripadnike pokreta.\n"U okviru Emo pokreta izvršeno je desetak samoubistava mladih ljudi, koja za njih predstavljaju samo promenu forme, nema razlike između života i smrti. Pripadnicima tog pokreta život nije bitan", istakao je Luković.\nInspektor je rekao da Emo nema karakter sekte, ali da jeste vid okupljanja koji treba da potstakne društvo da se zapita.\nImao sam ribu koja je bila u tom emo fazonu i mogu reci da je skroz bila polupana,nekad sam je se i plasio\n04.11.2009, 22:17 #7\nKada bude 60% mladih ``clan`` tog EMO pokreta, nova generacija ce potraziti druge pravce izrazavanja. Obzirom da vise ni samoubistvo nije tabu, verovatno ce naci neko sokantno pornografsko seksualno izrazavanje ili na pr. ubijanje drugih. To jos nijedan bunt mladih do sada nije radio.\nNa nama je da cekamo da se najludji potamane po principu opstanka vrste, neka se mnoze samo oni koji prezive.\nPredlazem da ih dotle iskoriscavamo proizvodeci crne majice i ostale mracne predmete za njih, nije lose zaraditi na tome, oni ce se svakako opirati pokusaju drustva da ih promeni.\n04.11.2009, 22:34 #8\nNe znam da li jesu ili nisu sekta, ali meni su svi ti klinci.. smesni sad, ne bukvalno smensi, ali citav taj pravac, od oblacenja, muzike, frizura i uopste ideologije mi je nesto sto ja nikad necu razmeti, slusati i respektovati Prvo sto mi od muzike pada na pamet je Tokio Hotel, a znam koliko se klinki pali na tu grupu. Frontmen je bas.. pa, pravo olicenje EMo - a.\nDevojke i muskarci imaju isti autfit. Jedno je biti metroseksualac, a drugo EMO\nDevojke i muskarci nose tesne farke.\nDevojke i muskarci se sminkaju u crno.\nEto, ne kontam. Valjda sam drugacije vaspitana, u drugacijem ruhu. Nije ni meni zivot bio med i mleko, a niti ce biti, tek ce gore da bude, pa nisam pekmez.\nOno sto sam ja skontala je da je ovde puno tipova, ili decaka, koji iskazuju svoja osecanja, osecaju se odbacenim itakodalje, i kad god naidjem na nesto vezano za EMO muziku, vidjam samo decake.\nkoji propagira smrt i podgreva u tim mladim glavama crnilo, zatvaranje u sebe, otpor prema životu\ni totalnu neartikulisanost i nekontrolisanost negativnih misli, raspoloženja..\nAli, nazvali mi TO kako god ... možemo i STIL ... to je opet, neki mračni trend .. poput onih Darkera... nekada.\nMeni lično to jeste interesantno za videti ... isključivo kao iskomercijalizovani fazon neke muzičke/umetničke grupe ili pojedinca,\nmeđutim upadati u to mimo estrade - smatram velikom opasnošću po ovaj novi, mladi naraštaj.\nEvo na primer, ova pesma je meni skroz dobra ... i umem da je vrtim po X puta,\nali mi ne pada na pamet da se obesim, sasečem vene ili zarijem kuhinjski nož u srce il' stomaChe.\nA sta radi drugi,ili sta se pise po novinama to me ne interesuje,ja znam sta radim..\n04.11.2009, 23:00 #11\nA zasto nemas? Sta se to kod tebe toliko razlikuje pa nemas razloga da zivis?\n04.11.2009, 23:01 #12\nOvo su ozbiljni problemi koji sve vise lice na ono sto sam rekao dakle,sminka neke sekte.\nMrak tebe cenim ali mislim da nisi svestan sta je to i kakav je to svet\n04.11.2009, 23:04 #13\nSve sto bi dalje ovde navodio bilo bi bitka sam protiv svih..\nI sada ti očekuješ da baš svima bude baš svejedno.. šta ćeš ti uraditi sa sobom?\nJa recimo uopšte nisam protiv tebe,\nali jesam protiv tvojih misli koje ti sam podržavaš u svojoj glavi - protiv sebe.\nTako ispada da ja ovde vidim jedino tebe protiv samog sebe.\n04.11.2009, 23:06 #14\nTo su moji licni problemi i nemam razloga da to pisem..\nZa to nije odgovoran ni jedan clan EMO-a,jer nemam nikakvog kontakta sa njima\nja sam sebe samtram clanom jer se ne razlikujem od njih mnogo..\nNe nosim sve crno,ne povredjujem se,samo mi je dosta svega to se desava svakom drugom coveku koji nema veze sa tim.\n04.11.2009, 23:07 #15


Sa današnje debate (Foto Kim)\nViše od dvadeset godina nakon ratnih sukoba na Kosovu porodice čekaju na razrešenje sudbine njihovih nestalih članova. Stalno nailaze na „zid ćutanja“, a kao najodgovornije za to vide predstavnike međunarodne zajednice, a potom i one koji su na vlasti u Beogradu i Prištini. To su ponovili i na današnjoj debati "I nakon dve decenije porodice žrtava čekaju istinu" koju je organizovao “Forum za razvoj i mutietničku saradnju” (FDMC).\nMilorad Trifunović, koordinator Udruženja porodica kidnapovanih i nestalih, čeka istinu o svom bratu. Nestao je zajedno sa rudarima Rudarskog kopa Belaćevac još 1998. godine. Ne očekuje da je živ ali bi voleo da, kako kaže, pronađe i sahrani njegove kosti. Sa tom mišlju leže i budi se.\n„Mi, porodica nekada dođemo u tako očajno stanje, da noću sanjamo i kada ustanemo ne znamo gde smo. Kada smo na nekom veselju ne znamo da li da plačemo, da se smejemo ili da se veselimo. Ja sam četiri ćerke udao, nijedna nije obukla belu venčanicu. To su strašne stvari“, kazao je Trifunović.\nSilvani Marinković je tokom rata nestao suprug. Sve što je znala o njegovom nestanku rekla je nadležnim organima, čak i ime odogovornog.\n„Ja znam ko mi je kidnapovao supruga i gde. Celokupna ta situacija koja se odvijala bila je prijavljena svim institucijama od 1999. godine, pa kako je ko dolazio i kako se ko menjao, a da niko nikada ništa nije preuzeo po tom pitanju. Jedan od kidnapera radi u Kosovskoj policiji u Gračanici“, kaže Silvana.\nNebojši Periću je nestao otac. Posle nekoliko dana, njegovo telo je pronađeno. Istragu je vodio predstavnik Unmika, ali ni Nebojša, kao ni mnogi drugi, nije saznao istinu o tome ko je oteo i ubio njegovog oca.\n„Slučaj o mom ocu je bio kompletiran. Čovek koji je vodio istragu, UNMIK policajac mi je rekao da mu treba 24 sata da zatvri i da reši slučaj. Šta se dešava: njemu prekidaju misiju a dvojica njegovih kolega su raspoređeni u druge regione“, kazao je Perić.\nBez obzira na ove slučajeve, na Kosovu su od prijavljenih, tokom godina, pronađeni ostaci 70% nestalih lica. Međutim, taj procenat ne zadovoljava ni porodice, ni institucije i pojedince koji se bave rešavanjem sudbine još 1653 nestala lica.\nNedostatak informacija i nesaradnja između Vlade Srbije i Vlade Kosova trenutno najviše utiču na ovo pitanje, kaže Nora Ahmetaj, član Pripremnog tima za formiranje Komisije za istinu i pomirenje.\n„Da se ne lažemo neka tela se nikada neće pronaći. Da li su spaljena ili bačena van teritorije Kosova, šta se sa njima desilo, mi ne znamo. Znam da je to jako teško reći porodicama, ali moramo da budemo spremni na najgore“, kaže Nora Ahmetaj.\nSudbina nestalih nije rasvetljena sve dok se krivci ne kazne, smatra novinar Neđeljko Zejak. On ističe da porodice nemaju podršku vlasti, ni sa Kosova ni u Srbiji, kao ni međunarodne zajednice. Ipak, Zejak očekuje da će formiranjem nove kosovske vlade situacija da se promeni.\n„Ja lično očekujem da će nove vlasti na Kosovu, posebno novi premijer Aljbin Kurti koji je 1998. i 1999. godine bio desna ruka Adema Demaćija, političkog predstavnika Oslobodilačke vojske Kosova, zalažući se za uspostavljanje demokratije, učiniti korak više da se formira posebno odelenje u Tužilaštvu koje bi se isključivo bavilo pitanjem sudbine nestalih i kidnapovanih“, rekao je Zejak.\nBekim Bljakaj iz prištinskog Fonda za humanitarno pravo ističe da bi pitanje nestalih trebalo da se nađe visoko na agendi briselskih pregovora. Takođe se nada da će uskoro biti obelodanjene prve optužnice pred Specijalnim sudom.\n„Očekivanja su baš visoka i sada ne znam i nisam baš siguran da sve žrtve, odnosno većina žrtava, da će videti pravdu od tog suda. Biće nekoliko, ne znam koliko slučajeva“ kaže Bljakaj.\nBez obzira na skepsu da će se nešto brzo promeniti po ovom bolnom pitanju, kod članova porodice ostaje nada da će „odgovorni biti kažnjeni, jer zločin ne zastareva“.\n06.04.2020 U srpskim sredinama 6 novoobolelih od koronavirusa (522)


Pokret 1 od 5 miliona U PROBLEMU: Nedostaje još 732 potpisa građana | Mondo Portal\nIzbori 2020 Pokret 1 od 5 miliona RIK nepravilnosti izborna lista\n10. jul, 08:29\nPokret 1 od 5 miliona U PROBLEMU: Nedostaje još 732 potpisa građana 3 Podeli Podeli na facebook Podeli na twitter Podeli na viber Pošalji na mail\n04.06.2020. / 07:16\nAutor Izvor Tanjug Sandra Krstanović 04.06.2020. / 07:16\nGrupa građana "1 od 5 miliona" moraće u narednih 48 sati da ispravi nedostatke i dostavi Republičkoj izbornoj komisiji nedostajuće pravno valjanje izjave podrške građana tog listi.\nGrupa građana "1 od 5 miliona" predala je RIK-u izbornu listu za parlamentarne izbore 21. juna, ali je utvrđeno da je umesto 10.000 koliko je potrebno, pravno valjano 9.268 izjava građana.\nSUNCE KONAČNO! Osetno toplije, ponegde kiša, do 28 stepeni\nZato je RIK na večerašnjoj sednici doneo zaključak kojim se Grupi građana "1 od 5 miliona" nalaže da u roku od 48 sati dostavi još 732 nedostajućih pravno valjanih potpisa podrške građana.\nIzborna lista Grupa građana "1 od 5 miliona", broji 98 kadnidata.\nAktivan bojkot? |\nBoško Obradović u Knez Mihailovoj delio "Jedine prave novine"\nizbori Izbori 2020 opozicija rik\n04.06.2020. / 08:09\nIspravite ime 1 od 9000 možda prođete\n04.06.2020. / 07:44\nKako ste vi iz 5 miliona nepromisljeno proplivali ajaoo. Totalno neidkustvo. Ni necete skupiti glasove. Manite de toga i politike. Izigrali ste narod. Vratite se svojim uobicajenim dnevnim aktivnostima,ovo nije za vas\n04.06.2020. / 07:27\nPa zar ne bi trebalo bar njih da bude dovoljno (5 miliona!) 😂🤣\nUpravo gledate POGLEDAJTE snimak obračuna na protestu! 2 Info video Pre 10 h U Pionirskom parku kod Skupštine Srbije došlo je do međusobnog obračuna učesnika protesta .


Zakerberg zaključava Trampove profile na neodređeno: Rizici preveliki | Aktuelno\nZakerberg zaključava Trampove profile na neodređeno: Rizici preveliki\nOn je rekao da je ljude u SAD i širom svijeta sa pravom uznemirilo to što je Tramp svoje profile odlučio da iskoristi da opravda postupke svojih pristalica u zgradi Kapitola, a ne da ih osudi\nVlasnik Fejsbuka Mark Zakerberg rekao je da je produžio blokadu na profile Donalda Trampa na Fejsbuku i Instagramu na neodređeno vrijeme, a najmanje do 20. januara, zbog događaja na Kapitol hilu koji pokazuju da, kako kaže, predsjednik preostalo vrijeme na funkciji namjerava da iskoristi da potkopa mirnu i zakonitu primopredaju vlasti, prenosi AP.\n“Vjerujemo da su rizici od dozvole predsjedniku da i dalje koristi našu uslugu tokom perioda primopredaje predsjedničkih ovlašćenja jednostavno preveliki”, ocijenio je Zakerberg u poruci na svom zvaničnom nalogu.\nOn je rekao da je ljude u SAD i širom svijeta sa pravom uznemirilo to što je Tramp svoje profile odlučio da iskoristi da opravda postupke svojih pristalica u zgradi Kapitola, a ne da ih osudi.\nZakerberg je podsjetio da se te izjave juče uklonjene, s obzirom na to da mogu da izazovu dalje nasilje, što je vjerovatno i bila njihova namjera, kako je rekao.\nVlasnik “Fejsbuka” je rekao da je prioritet za cijelu zemlju u ovom trenutku da obezbijedi da preostalih 13 dana do inauguracije i dani nakon ovog događaja proteknu mirno i u skladu sa utvrđenim demokratskim propisima.\nTramp je godinama mogao da koristi našu platformu, čak i kada je pribjegavao kontroverznom govoru, ali je crvena linija bila njegova upotreba fejsbuka za “podsticanje nasilne pobune protiv demokratski izabrane vlade”, rekao je Zakerberg.\nOn je rekao da je ovo razlog zbog kojeg je njegov profil zaključan na neodređeno vrijeme, a najmanje na još dvije nedelje, odnosno do 20. januara, kada bi Džozef Bajden trebalo da stupi na vlast.\nSVIJET Aktuelno - 23.01.2021-07:48


Autobus Beograd - Solun od 6.000,00 rsd. Red vožnje i online prodaja karata.\nNaslovna > autobuske-karte > autobus-beograd-solun >\nAutobus Beograd - Solun\nAutobuske karte za Beograd Solun kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nRED VOŽNJE Beograd - Solun\nPutovanje autobusom na relaciji Beograd - Solun\nBeograd - Solun se nalaze na udaljenosti od 653 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Beograd - Solun. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Objavljeno u kategoriji BiH na 08.04.2019 15:09:00\n'Dodikove izjave nisu vrijedne komentara'\nMilo Đukanović Foto Boris Ščitar / PIXSELL\nPODGORICA, (Patria) - Iz kabineta crnogorskog predsjednika Mila Đukanovića izjavili su za novinsku agenciju Patria da posljednja izjava predsjedavajućeg Predsjedništva Bosne i Hercegovine Milorada Dodika nije vrijedna komentara.\nGovoreći za srbijanske medije predsjednik SNSD-a i aktualni predsjedavajući Predsjedništva BiH Milorad Dodik je rekao da će u sastav buduće Srbije ulaziti i Republika Srpska, entitet u BiH, ali i dio Crne Gore.\nNa pitanje novinara: „2017. godine ste nacrtali mapu na kojoj je Republika Srpska i Srbija jedna država, da li se i danas toga držite?“, Dodik je odgovorio: „To će i biti jednog dana ... Dobro, bit će to i ovdje malo, od Crne Gore, neće to ovako biti uvijek.“\n„Takva izjava nije vrijedna komentara“, saopćeno je Patriji iz kabineta predsjednika Crne Gore Mila Đukanovića nakon te Dodikove izjave.\nDodik je za medije u Srbiji najavio da će se bh. entitet Republika Srpska, kao i dio Crne Gore, spojiti sa Srbijom. Nije precizirao kada će to biti, ali je rekao da će do toga doći u ovom vijeku i to na Sretenje. „15.02.20…“, napisao je Dodik.


Prokopijević: Beko na čelu Železnica je potez očajnika | Autonomija\nU biznisu važi isto što i u ljubavi – on ne ide na silu\nMilan Beko rekao je da će prihvatiti ponudu premijera Aleksandra Vučića da preuzme upravljanje javnim preduzećem “Železnice Srbije” velikim gubitašem čiji opstanak država svake godine omogućava milionskim subvencijama. Kao neko ko je toliko ukazivao na probleme u kojima se nalazi srpsko društvo i ekonomija, bio bih krajnje nepošten prema sebi kada bih ovakvu ponudu odbio“, rekao je ovaj kontroverzni biznismen.\nJedna od najvećih poslovnih mrlja koja prati Milana Beka, krajem 90-ih ministara u Vladi Mirka Marjanovića u vreme vladavine Slobodana Miloševića, je privatizacija Luke Beograd. Država je, prema zvaničnim podacima Saveta za borbu protiv korupcije, prodajom 40 odsto akcija izgubila 21 milion evra, a Beko je figurirao kao ključna ličnost, zbog čega je Savet protiv njega podneo krivičnu prijavu još 2010. Tim povodom Beko je u policiji saslušan tek početkom prošle godine i to u svojstvu građanina.\nKako Bekovo angažovanje može pomoći “Železnicama Srbije” pojašnjava ekonomista Miroslav Prokopijević.\n„Moja prva rekacija je „hahaha“, a to otprilike znači da su obe strane u očajnoj situaciji kad se takvo rešenje traži – i Beko kao biznismen koji je pritisnut nizom spornih slučajeva i, s druge strane, vlast koja, umesto da raspiše konkurs, da nađe normalnog menadžera, uzima nekoga ko ima dosta putera na glavi.“\nRSE: Šta mislite zbog čega Miodrag Kostić nije prihvatio to zaduženje?\nProkopijević: Zato što nije u očajnoj poziciji i nije blesav.\nRSE: Šta to govori o planovima za izlazak iz krize, ali i borbi protiv korupcije s obzirom da je reč o čoveku protiv kojeg se vodi postupak zbog privatizacije Luke Beograd?\nProkopijević: Govori jako loše jer ako vi nekoga takvog sad predlažete, to znači da nameravate da ga abolirate u sudskom procesu, a to znači da nema nezavisnosti sudstva. To opet derogira mogućnost da se raspiše normalan konkurs na kome će se naći normalan menadžer koji će moći dalje da radi. To sve šalje jednu jako lošu poruku.\nRSE: Vučić je početkom jula uputio javni poziv Beku i Kostiću da preuzmu Železnice. Kako vam se uopšte čini koncept da se takvim ljudima daju tako zahtevna zaduženja, s obzirom da znamo u kakvom su stanju Železnice Srbije?\nProkopijević: Govori o očajanju vlasti, da ne može ništa da preduzme i onda pokušava nešto jednostavno da utrapi. Pri čemu, u biznisu važi isto što i u ljubavi – on ne ide na silu. Nije to dobro rešenje, ali neko ko se davi, mora i za slamku da se hvata.\nRSE: Ima li mogućnosti da se problem sa Železnicama Srbije i drugim javnim preduzećima, koji su ogromni gubitaši, nekako reši? Vlast i sama priča da je vreme da se stane na put takvom poslovanju.\nProkopijević: Naravno da može. Prvo, železnica je zapuštena i to, maltene, ispod afričkog nivoa. Ništa tu nije rađeno. Čak i pare koje su uzimane za železnicu ko zna gde su otišle. Rešenje postoji, a to je da se prvo infrastruktura obnovi, da se uradi ono što je svugde urađeno – da se razdvoji prevoz i infrastruktura, da država ako ne može da proda nikom infrastrukturu, da zadrži većinski paket tu, a da prevoz privatni proda. To su sve zemlje u EU u celini ili većim delom sprovele. Nema tu šta mnogo da se razmišlja kako se to izvodi.